Tirabirak EEPn, euskarazko irakaskuntzari jarri trabagatik | Gizartea | Berria\nTirabirak EEPn, euskarazko irakaskuntzari jarri trabagatik\nKurutxarrik ohartarazi du Frantziako Hezkuntza Ministerioaren erantzunik ez badute urriaren 15eko biltzar nagusia «beroa» izanen dela\nHautetsiak protestan, Hiriburuko eskola publikoaren aitzinean. GUILLAUME FAUVEAU Tamaina handiagoan ikusi\n2020ko urriak 8 - Baiona\nMobilizazioa eginen dute euskalgintzako eragileek larunbatean, Baionan, euskarazko irakaskuntzak murgiltzea behar duela aldarrikatzeko. Hiriburuko (Lapurdi) Baste Quieta eskola publikoan euskara hutsezko esperimentazioa egitea ukatu zuen uztailean Bordeleko errektoretzak, eta ordutik afera ez da konpondu. Baliteke urriaren 15eko EEP Euskararen Erakunde Publikoaren biltzar nagusia gatazkatsua izatea, baina Baionako suprefetak aditzera eman du ordurako egoera alda daitekeela.\nAstelehenean izan zen EEPren bulegoko bilkura. Oraindik erakunde publikoko lehendakari izendatu ez badute ere, Antton Kurutxarri Euskal Elkargoko hizkuntza politikarako lehendakariordeak gidatu zuen —urriaren 15ean izendatu behar lukete—. Euskarazko irakaskuntzaren gaia mahai gainean ezarri zuten, eta azken asteetako blokeatzearen aitzinean aurkitu ziren: «Herve Jonathan Baionako suprefetak eta François Xavier Pestel Akademia ikuskariak ez dute deus berririk proposatzen», azaldu dio Kurutxarrik BERRIAri. Hezkuntza Ministerioari bilkura eskatu zioten EEPn ordezkaritza duten erakundeetako hautetsiek, baina gaur-gaurkoz ez dute erantzunik izan. «Suprefetak erran digu beharbada proposamen bat izanen zela», adierazi du. Oraingoz ez dute deus zehatzik. «Guretzat, urriaren 15a da epea. Astebururako erantzunik ez badugu, biltzar nagusi beroa izanen da». Suprefetari zuzenki galdetu zion BERRIAk asteartean. Honen arabera, «oraingoz, ez da deus berririk».\nKurutxarrik azpimarratu du gaur egun murgiltze eredua dela irakaskuntzaren bidez gazteak euskalduntzeko eredurik onena. «Horixe jartzen dute zalantzan, eta haien aldetik ez dugu hori esplikatzen duen erantzunik. Juridikoki ez du zutik egoteko kolorerik! Badakigu erabakia ez dela ez juridikoa, ez pedagogikoa... ideologikoa da. Hori entzun nahi dugu Ministeriotik».\n2022 arteko hitzarmena\nKurutxarrik nabarmendu du EEPren biltzar nagusiak 2022 arte euskarazko irakaskuntza garatzeko «programa» adostua duela; akademia ikuskariak eta suprefetak ere izenpetu zuten hitzarmena. «Ez bada Hezkuntza Ministerioaren erantzunik, bulegoan aipatu dugu badela programa bat zehazturik, eta hirurek [Euskal Elkargoak, Pirinio Atlantikoetako Departamenduak eta Akitania Berria Eskualdeak] atxiki nahi dugu. Hori landu dugu zerbitzuekin. Lan programa horretan, murgiltze galderei erantzutea sartu dugu», esplikatu du. Herri batzuek badituzte eskaerak eginik, murgiltze ereduaren esperimentazioak martxan ezartzeko; bizpahiru daudela aipatu du Kurutxarrik, horien artean dago Larraine (Zuberoa).\nKurutxarrik ohartarazi du EEPren biltzar nagusiko gai ordenan ezarri dutela gaia. Baina akademia ikuskariak eta suprefetak gai ordenatik kendu nahi lukete, haren arabera. Urriaren 15eko bilkuran izanen duen jarreraz galdetuta, honela erantzun du Herve Jonathan Baionako suprefetak: «Estatuaren posizioa ezaguna da, eta, gaur-gaurkoz, nik hori defendatuko dut urriaren 15eko biltzar nagusian. Baina hemendik urriaren 15era gauzak alda daitezke».


2019ko martxoan Euskal AEko industria-prezioek %0,5 egin zuten gora aurreko hilaren aldean\nHomeGaiakIndustria-prezioen indizea (IPRI)Prentsa Oharrak 2019ko martxoan Euskal...\nINDUSTRI PREZIOEN INDIZEA. 2019KO MARTXOA\nAurreko urtearen aldean (2019ko martxoa 2018koaren aldean) %2,2 gehitu ziren\nEustaten datuen arabera, Euskal AEko industria-prezioak %0,5 gehitu dira 2019ko martxoan aurreko hilaren aldean. Datu horiek kontuan, martxoko urte arteko tasa (azken hamabi hilabeteetan industri prezioek izandako aldakuntza) %2,2 gehitu da.\nAnalisi zehatzagoa eginda, hauek dira 2019ko martxoan prezio-hazkunderik handienak izan dituzten sektoreak aurreko hilaren aldean: Kokeriak eta petrolioa fintzea, %3,0rekin; Energia elektrikoa, gasa eta lurruna, %2,0rekin; eta Farmazia-produktuak eta Produktu informatikoak eta elektronikoak, %1,0rekin kasu bietan. Jaitsierarik handienak, aldiz: Ehungintza, jantzigintza, larrugintza eta zapatagintza, %1,2rekin; Zurgintza, papera eta arte grafikoak, %1,0rekin; eta Metalurgia eta produktu metalikoak, %0,4rekin.\nOndasunen helburu ekonomikoaren arabera, aurreko hilaren aldean, Bitarteko ondasunen prezioak %0,4 jaitsi dira, Energiarenak %2,7 igo dira eta Ekipoko ondasunenak %0,1 hazi dira. Kontsumo-ondasunen prezioetan %0,3ko hazkundea izan da oro har, zeren Ez-iraunkorrenetan %0,3ko igoera gertatu baita eta Iraunkorrenetan %0,1eko jaitsiera.\n2019ko martxoan, 2018koaren aldean, prezio-hazkunderik handienak: Kokeriak eta petrolioa fintzea, %12,8ko gehikuntzarekin; Energia elektrikoa, gasa eta lurruna, %5,3ko hazkundearekin; eta Erauzketa-industriak, %4,1eko igoerarekin. Jaitsierak eduki dituzte, aldiz, hauek: Elikaduraren, edarien eta tabakoaren industriek, %1,5eko jaitsierarekin; eta Metalurgiak eta produktu metalikoek, %0,9ko jaitsierarekin.\nOndasun-talde handien prezioetan izaniko aldakuntza urte artean positiboa izan da horientzat guztientzat, salbu eta Kontsumo-ondasunentzat, zeinak %0,9 jaitsi baitira oro har, Ez-iraunkorretan gertaturiko %1,3ko jaitsieragatik; aldiz, Iraunkorretan %1,7ko gehikuntza izan da. Energiaren prezioak %10,3 gehitu dira, Ekipoko ondasunenak %1,3 eta Bitarteko ondasunenak %0,1.\nOhar metodologikoa: 2019ko martxoan zehar aldatu da Industri Prezioen Indizeak (IPRI) zerabilen oinarri-urtea. Oinarri berrian, IPRIren erreferentzia 2015. urtea da. Oinarriaren aldaketak ekarri du eguneratu dela Euskal AEko industria-sektoreko enpresa informatzaileen ordezkatze-panela, hala nola haztapen-egitura desagregazio-maila guztietarako.


Living Kultur (kultura tradizionalera bueltan, ondare immaterialaren eskutik) | Navarra en FITUR 2021 / Nafarroa FITURen 2021\n20 maiatza I 17:30 - 18:00\nLiving Kultur: kultura tradizionalera bueltan, ondare immaterialaren eskutik.\n• Lucía Benito (En Buen Sitio Producciones)\n• Marga Gutiérrez (Directora Living Kultur)\nLiving Kultur Nafarroako kultur ondare immateriala modu originalean eta guztientzako irisgarrian irudikatu nahi duen proiektu berritzaile bat da. Erretratua berregite mekaniko hutsetik haratago doa; izan ere, Nafarroako tradizioen alderdi immaterialaren benetako esentzia hautemateko helburuz egin da.\nProiektuaren alderdi berritzailea bai formarekin bai formatuarekin lotuta dago, 50 item baino gehiago plato bakarrean filmatuak 6K-n eta slow teknikan. Item horiek hainbat arlotakoak dira: lanbideak eta teknikak, sinesmen eta erritualak, ahozko tradizioa, jokoak eta kirolak, musika adierazpenak, gastronomia eta sozializatze moduak. Ondarea gorde, mantendu eta bertan aztarna propioa uzten duten hirurogeita hamar elkarrizketatu bildu dira.\nOndare immaterialaren esparruan oso berrikuntza gutxi egin dira. Beharrezko kontserbaziora zuzendu dira ahaleginak, ez hainbeste zabalpena egin edo erakustera. Proiektu honek errealitate iragankor eta esperientzial bat eskualdeko, Estatuko eta nazioarteko publikoari mugarik gabe hurbiltzeko xedea du. Esperientzia horrek zuzeneko bizipena, ingurunea eta gastronomia gozatzera bultzatzen du eta horren osagarria da; izan ere, ikus-entzunezkora bisitaren aurretik edo ondoren hurbildu daiteke bisitaria, dela hobeto ulertzeko, dela ondarearen sorlekua den ingurunean eta eskualdean sakontzeko edo horretaz gozatzeko.\nNafarroaren Egun Instituzionala


...>Bi egun jan barik zegoela esan ziguten eta gaileta bat emanda sekulako poztasuna agertu zigun. Litxarkeriak er...\n...zen zutena jaten zuten. Bost atungorri, gaileta kutxa bat eta fruta eman genien. Gainera, ontzian gurekin e...\n...ko aukera izango dute umeek; eta hilaren 29an " Gaileta ekologikoak egiteko tailerra" egongo da museoan. Azken hau ...\n...an eta horiekin egindako produktuetan: ogiak, pasta, galletak...\n'Biodiskografiak' liburuko zatiak irakurriko ditu Iban Zalduak Gernikan. Egilea(k) ERREDAKZIOA. Berria, Euskal Editorea SM 2011 (1)\n...urriko ditu igandean, Gernikako Gaztetxean, Kafea eta Galletak egitarauaren barruan. Musikak liburuan duen garrantzia dela...\n... segur aski, gustura jango lituzkete "shayt" galleta batzuk, faraoien garaikoak; urez eta txufa-irinez egindako ...\nGalletetan, opiletan, gozokietan...\n... ematen baitituzte, baina, oro har, izozkiek, galletek, pastelek, opilek eta gisakoek kaloriak besterik ez dute em...\nNeofitoak akaso usteko du gailetak direla eta, noski, hitza bere horretan ematen du, inolako k...\n'Gazta egiten' tailerra larunbatean Igartubeitin. Egilea(k) GALILEA , Miryam. El Diario Vasco, Sociedad Vascongada de Publicaciones, S.A. 2013 (2)\n...zan zuen, honetan postreak egiten aritu zirelarik: gailetak eta frutarekin aritu ziren lanean haur eta familiek arratsa...\n...“"doggiebbite —--Hasitalaladagouzureahaurraebestea gailetaabatdedoxtxakurraokozkaihitzapareakokonbinatzen --e)aetalhal...\n...k. Obama beltza zenik auzitan jarri eta Oreo gailetekin alderatu zuten: kanpotik beltza, barrutik zuria. Etta James...\n...a, bide batez, urtero garai honetan bere gaileta zoragarriak bidaltzea-, [barrez dio] ... horrek asko lagunt...\n...bidia emateko asmotan ari zela, baina gaileta zatitu eta erdia beste umeari eman zion. Aho zabalik utzi g...\n.... Behin gurekin jolasean aritu zen ume bati gaileta bat eman genion, eta ikusi genuen nola ondoko haurrari erak...\n105. atala: Egiaren ertzak. Egilea(k) , GOENKALE. Goenkale, Euskal Irrati Telebista 2011 (4)\nGalletak jaten ditu.\n...A agertzen da, logale aurpegiarekin. Mahai gainetik galleta bat hartu eta MANEXen kafean bustitzen du. Ahora eramaten d...\n...rako eztarrira joango zaio jaten ari den galleta.\n.... Kafea eta esnea, mantekila eta mermelada, ogia eta gailetak... Hemen, Güemesen, Ernesto eta bere taldeak ez du ordainik...\nLEONOR .- Esnea eta galletak eramango dizkiot. Ea zertxobait animatzen dudan...\nKANDIDO.- Hartu gaileta batzuk, ez duzu ezer jan.\n...ehera korrika etorriko da, eskolako motxilarekin, gaileta bat jan mahaitik eta trago bat joko dio aitaren kafesneari....\n121. atala: Bisita. Egilea(k) , GOENKALE. Goenkale, Euskal Irrati Telebista 2012 (3)\nKEVIN: Nirea bezalako trantze batean, etzagon gaileta arrunt bat baino jaki hoberik. (leihotik begira) Ezta eguns...\nEIDER:Zer? Goxoa galleta, e?\n...>KEVIN eta EIDER gosaltzen ari dira. KEVIN galleta arrunt bat sekulako gogo exajeratuz jaten. EIDER konturatu ...\n123. atala: Amaitu da bidaia. Egilea(k) , GOENKALE. Goenkale, Euskal Irrati Telebista 2013 (2)\n...ARBIÑE eta LEIRE gosaltzen ari dira (kafea, gailetak, mermelada...).ELEIREipijamaajantzita...GARBIÑEkagosaltzeko...\n...a, laranjekin eta gainerako erosketekin (esnea, gailetak, fruta...)\nKANDIDO .- Mm, Cola cao bat eta galletak!!\nMILENA bulegoan eserita. NEKANE gaileta batzuekin sartuko da.\nMILENAk ezetz. NEKANEk gailetak mahai gainean utzi eta aulkia hartuz MILENAren ondoan esert...\n...A.- Erosketak egiten izan naun eta hire gogoko gailetak erosi ditinat.\n...uk, pastel zati bat, patata frejituak, abeilanak, gailetak eta limonada. Eguerdiko ordubietan Ken Laceyren herrira iri...\nAfaritarako gaileta eta sardina batzurekin konpondu nintzen, inguruan zirenei p...\nGailetak eta gazta jan nituen eta pasa egiten nizkien hizketan nengo...\n...r duzun guztia utzi dizudala. Badituzu Chiquilin galletak gosaltzeko. Baduzu hortzak zuritzeko gela. Baita dozena bat...\n13. atala: Egiak haria mehe. Egilea(k) , GOENKALE. Goenkale, Euskal Irrati Telebista 2010 (6)\n...> mahaian gosaltzen, kola kaoa edo prestatzen. Erdian galleta paketea bi galletekin. TXIMISTAk hartu bat eta jan. KEVIN e...\nKEVIN.- Eta? Ez al duk oraintxe jan galleta bat?\n... oraintxe eseriko da kafearekin. TXIMISTA geratzen den galleta hartzera eta KEVINek ere orduantxe luzatu du eskua.\n...kola kaoa edo prestatzen. Erdian galleta paketea bi galletekin. TXIMISTAk hartu bat eta jan. KEVIN ere oraintxe eseriko da...\n...MISTA k barre algara. NEDA k natural mahaian dagoen galleta hartu eta jaten hasten da egunkaria hartu du eta irakurtzen...\n...uk! Baina gezurretan harrapatu haut! Jan duk galleta, ezta?\n...duetan galduta.(Mahaian: Bizkotxoa, kafetera, esnea, galletak, Aldizkari bat, "Zahar etxeen" propagandarekin)\n...>, moldekoa, fruitu lehorrak dauzkana, laboreak, gailetak, madalenak...- eta\n150. atala: Egiaren ordua. Egilea(k) , GOENKALE. Goenkale, Euskal Irrati Telebista 2012 (3)\n...zen nuen. Horregatik ekarri dizkizut esnea eta gaileta batzuk. Ezin zara tripa hutsean egon.\n...u) Bai, baina ez zaitu libratuko esnea eta gailetak jatetik.\n...k askoz ere gehiago betetzen nau esneak eta gailetek baino.\n...sasungarriak; fruta, ogi txigortua, esnea edalontzian, galleta integralak)\n157. atala: Bai, nahi dut. Egilea(k) , GOENKALE. Goenkale, Euskal Irrati Telebista 2012 (5)\nITXASO.- Gaileta guztiak jan dituzue?\n...> izateagatik. Etxe honetan hay que espabilar!Ni ere gailetarik gabe utzi naute.\nMANEXeksusto aurpegia jartzen du gaileta murtxikatzen duen bitartean.\nIBON MANEXen ondoan esertzen da. MANEX galleta batzuk jaten hasten da.\nMANEXek poteko azkeneko gaileta sartzen du ahora.\nLUKAS.- Bai, noski...a Gailetakanahi\n17. atala: Ama nagusi berria. Egilea(k) , GOENKALE. Goenkale, Euskal Irrati Telebista 2012 (7)\nLEIRE.-Ba galletak gurinarekin. Nahi?\nGARBIÑE.-Egun on! Galleta gehiago ekarri ditut!\n...N.-Aizu ...abagagianrprobatugegingoidituta galletaemerkeohoriek!\nLEIRE.-Markes jaunak ez du galleta merkerik nahi orduan?\nJULIANek galleta hartu eta serio begiratzen dio LEIREri.Probatu egiten du.\nHori esan eta galleta batzuk eskuetan dituela kanporantz egiten du. Ateratzerakoa...\nLEIREk pote batetik galleta bat atera eta JULIANiluzatzen dio.\n...O.- Ogia erre dut, baina ez dakit, agian gailetak nahi dituzu...\n...>. LEO kikarak ateratzen hasten da, eta KOLDO galletak. Elkarrekin estropezu egin eta izututa bezala banatzen dira...\n...> zituen, amak utzita, edalontzia bete esne eta galleta Mariak. JULIAN makulu batekin atzetik.\n33 ezkil. Egilea(k) GORROTXATEGI AZKUNE, Miren. , ELKAR 2016 (18)\n...tzun zuela Karmenek sukaldeko beste muturretik. Gailetak utzi zituen mahai gainean.\n-Esan dizut lehen ere ez dakidala. Gaileta batzuk egitea pentsatu dut Bertarentzat, badakizu zenbat gu...\n...> naiz ba. Martxan segitu beharra dago hemen! Gailetak egiten hasiko naiz, laster izango da eta Berta hemen.\n...>Tira, probatu bat -moztu zien Karmenek gailetak eskainiz-. Kontuz, oraindik beroak daude eta.\n-Eskerrak gailetak eginda nituen, ez nuen bestela eskaintzeko ezer izango -esa...\n...>zioagu esango non topatu dugun. Badakik ze gaileta pila egin daitekeen irin guzti honekin?\n...>Opari bat ekarri diogula esango zioagu, gailetak egiteko. Baina ez zioagu esango non topatu dugun. Badakik z...\n...ea prestatuko zuela esan zien ertzainei. Eta gailetak ere bai, aurrekoan gustatu zitzaizkien.\n...rtu eta armairuak zabaldu eta itxi hasi zen gailetak prestatzeko osagaien bila, eta marmario eta hasperen artean...\n... bai, Nestor. Deitu ertzainei -poltsikotik ateratako gaileta marraskatu zuen.\n-Ama, gustuko ditu zure gailetak, baina ez dut uste nahikoa izango denik nirekin berriro has...\nGaileta egin berri bat kafetara bota zuen Bertak. Nestorrek, azukre...\n...artuko nituen azken asteotan...tetaaKarmenena gailetaahauekudutererruuguztia!\n...-. Aspaldiko ezagunak. Ene, lastima: ezin gailetak egin. Oraintxe konturatu naiz arrautzarik gabe gelditu naiz...\n...txietsi hire amaren ahalmena, entzun? Ezta nire gailetena ere -keinu egin zion semeari-. Esan diozu maite duzula?\n...iko atarian. Bazekiten amaren aldartea aldatuko zela gailetak egin zitzan zorro bete irin oparitzen ziotenean. Begiak zab...\n...tarentzat, badakizu zenbat gustatzen zaizkion nire gailetak.\n...>. Beretzako mahai gainean espresuki utziak ziruditen gailetetatik bat poltsikoratu eta joan egin zen. Sukaldetik, Bertaren au...\n... da. ABEL sukaldetik bueltan: kafea, opila, zukua, galletak...Erretiluabatadakarseskuraizituenekin.\n39. atala: Legearen esku luzea. Egilea(k) , GOENKALE. Goenkale, Euskal Irrati Telebista 2011 (8)\nKANDIDO.- Atera galleta horiek. Gozo pixkatek eztu kalterik.\nKANDIDO.- Naia, ekarri galletak eta utzi Manex.\nHirurak gosaltzen ari dira. Ogi txigortua, galletak, kafea, esnea... Naiak ogia guria eta marmeladarekin edalon...\n...> laguntzen diotela, JOANAk platertxoak eta gailetak zerbitzatuz:\nJOANA.- Galletak ekarriko ditiat.\n...ANDIDO.- Eman Manexi amak eta Naiak egindako gailetak. Ia eztu mokadurik probatu bazkarian.\n...rtzen ditut gauzak normal esplikatuta! Ez bidali galleta bila!\n...>(Harritu, eta gero) Naia, ekarri armairutik galletak.\n3txulotarrak 123. Egilea(k) ALTOLAGIRRE, Txetxu. ETB serieak, Euskal Irrati Telebista 2016 (5)\nGailetak ! Gaileta piloa dago baina !\n...ak. Errotulagailu bat atera eta kaxan idazten du. " Gailetak, eta kito!!!" Alde bietara begiratu berriro eta irribarre m...\n... Apalera doa eta bere gaileta zorroa hartzen du. Gailetak falta direla nabari du.\nIdeia ona ! Gailetak egingo ditut ! Baina horretarako irina, esnea...\nHori da! Eta, eskuen laguntzarik gabe, gaileta ahora sartzea lortu behar da.


Emakume arkitektoen lana nabarmentzeko hitzaldi zikloa egingo dute - Irutxuloko Hitza : Irutxuloko Hitza\nEmakume arkitektoen lana nabarmentzeko hitzaldi zikloa egingo dute\nIaz Euskal Herriko Arkitektoen Elkargo Ofizialeko Gipuzkoako ordezkaritzak antolatu zuen 'Berdintasun Ibilbidea' zikloaren azken saioa. (Argazkia: @JUBARRECHENA)\nEuskal Herriko Arkitektoen Elkargo Ofizialeko (EHAEO) Gipuzkoako ordezkaritzak antolatutako 12 hilabete, 12 emakume arkitekto hitzaldi zikloa hasiko dute asteazkenean, otsailaren 13an. Inaugurazioa 18:30ean hasiko da, Gipuzkoako EHAEOeko egoitzan (Frantzia pasealekua, 11), eta honakoek parte hartuko dute: Izaskun Landaida Emakundeko zuzendariak; Matxalen Acasuso EHAEOeko dekanoak; Judith Ubarrechenak; Gipuzkoako EHAEOeko presidenteak eta Claudia Pennese Gipuzkoako EHAEOren Kulturako bokalak.\nJarraian, zikloko lehen hitzaldia egingo dute, Rocio Peña arkitekto donostiarra eta Peña Gantxegi fundazioko zuzendariaren eskutik. Sarrera doakoa izango da, baina antolatzaileek jakinarazi dutenez, ezinbestekoa izango da aurretik izena ematea, lekuak mugatuak dira eta. Gipuzkoako EHAEOren webgunean egin behar da izen ematea. Peñak ibilbide profesional zabala du eta sari ugari jaso ditu bere lanarengatik.\nHitzaldi ziklo honen helburua da 2018an egin zuten Berdintasun Ibilbideari jarraipena ematea. Halaber, Gipuzkoako emakume arkitektoen lana agerian jarri nahi dute, euren esperientzia profesional eta pertsonalen bitartez. Datozen hilabeteetan, beste emakume arkitekto batzuk emango dituzten hitzaldiak hartuko ditu Gipuzkoako EHAEOren aretoak, baina arratsaldean izan beharrean bazkalorduan egingo dituzte (13:00-15:00). Hitzaldia entzuten duten bitartean luntx bat dastatzeko aukera izango dute parte hartzaileek.\nAntolatzaileek aurreratu dutenez, 12 hilabete, 12 emakume arkitekto zikloko hitzaldiez gain, asmoa dute urtean zehar Gipuzkoan bizi diren profesional gehiagoren hitzaldiak antolatzea.\nMartxoak 15: Maite Crespo, Maite Leturia eta Maria Pons, arkitekto gazteen esperientziaz arituko dira.\nMaiatzak 10: Naiara Zabala, hirigintza planetan genero ikuspegia txeratzen aitzindaria.\nEkainak 15: Rakel Martinez de Ubago, Gipuzkoako lehenengotariko emakume arkitektoa, esanguratsuak diren zenbait eraikinen egilea eta artearen munduan ibilbide oparoa duena.\nUrriak 18: Marta Badiola, Pura arquitecturaren sortzailea.\nAzaroak 22: Izaskun Aseguinolaza, irakaskuntza eta jardun profesionala uztartzen dituen emakume arkitektoa.


Zezenketak gora eta behera. « Margola\nZezenketak gora eta behera.\nAbu6 by iarregi\nAnimaliei tratu txarra ematea edo arrazoirik gabeko oinaze edo mina eta larritasuna sor diezaiekeen edozein gauza egitea debekatuta dago Euskal Autonomia Erkidegoan 6/1993 animaliak babesteko legea onartu zenetik, bere 4.2 atalak xedatzen duenez. Legea ez da atzo goizekoa, 1993an onartu baitzuen Legebiltzarrak Jose Antonio Ardanza Lehendakari zela.\nAtal berak debekatzen ditu zakur eta oilar borrokak, eta animaliak kalean hiltzea, beharrezko edo ezinbesteko izan ezik.\nLege hau eskuan, aurre egin behar izan zitzaien -eta debekatu-, animaliak erdigunean zituzten hainbat ikuskizun edo ohitura basatiri. Lekeitioko antzarraren sufrimenduak, egiazkoa ez den ordezko batek pairatu behar izaten ditu gaur, eta beste adibide bat agertzearren, Osintxuko Kofraixetan hiltzen zen txahala berdin hiltzen da, baina jai gunetik urrun. Mutikoak ginenean kalean egiten zen txerri hilketa ere ez da jada ezaguna gaurko mutikoentzat nahiz eta lukainka edo odolosteak dastatzeko aukerarik ez zaizkien falta, eta gutxi izango dira ahari talkak ikusteko aukera izan duten herritarrak. Zer esan, zakur eta oilar borrokez legean espresuki debekatuak.\nBere momentuan onartutako legeak lorpen interesgarriak izan ditu animaliei eskaintzen diegun tratuan. Inork ez ditu gogoan beste sasoi batzuetan ohikoak izanik, gaurko jendarteak krudelkeria basatitzat hartuko lituzkeenak. Zerbait irabazi dugu horretan.\nTradizioko zezenketa kasuetan (sokamuturra, entzierroak…) ganadua zauritua, kolpatua eta gaizki tratatuta den ikuskizunik egiteko ez da inola ere baimenik emango; dio legearen beste atal batek.\nBaina zezenketei -ez tradiziozkoei – buru zer? Bada espresuki geratzen dira legearen eragin esparrutik at, eta dakigunez hauetan baimenduta dago tradiziozko zezenketetan debekatzen dena, hots, ganadua zauritzea, kolpatzea, gaizki tratatzea eta akabatzea.\nOrduko Legebiltzarra ez zen ausartu zezenketetako gehiegikeriei mugak jartzen, eta geroztikoek ere ez diote erronka horri heltzerik nahi izan. Are gehiago, urteak joan arren berdin berdin jarraitzen dugu Azpeitia, Bilbon edo Iruñean, eta legealdi batez Donostian kirtenkeria hau debekatua izan bada ere, lehengotara itzuli gara Gobernu berriarekin.\nEspainian antza beste haize batzuk jotzen dute. Kanariar Irletan eta Katalunian debekatuta daude animaliaren heriotzarekin amaitzen diren zezenketak, eta hainbat eskualdetan debekatzeko proposamenak ari dira agertzen, edo gutxienez, erreferendumak egitekoak.\nGurean, tradizioan oinarrituta , ez eztabaidarik, ez erreferendumik. Aitzitik, antzarrarena edo Osintxuko Kofraixak tradizioan oinarrituak izan arren debekatuta.\nItxurakeriak bai, hemen manifestazioak eta han ez, baina 1993ko legea aldatzea edota eztabaida piztea gutxienez, Legebiltzarrari dagokio eta benetan animalien aurkako tratu txarrak arbuiatzen dituztenek ez lukete herritarren ekimenen zain egon behar Lege zaharra aldatzeko proposamenak egiteko.\nLegebiltzarreko eztabaidak, eta argazkia, oso interesgarriak izan zitezkeen.\nThis entry was posted in politika.\n← Irizarrek eman du zeresana.\nEuskaltzaletasunak mirariak egiten ditu. →


Joxemai (eztabaida | ekarpenak)(r)en berrikusketa, ordua: 18:44, 3 martxoa 2016\nListuaren konposaketa, plasmarenaren antzekoa da, ondorengo sustantziek osatzen dute:\npH-a 6,5ean mantentzeko gaitasuna du (tanpoia egitekoa). Jatorduen ondoren sortzen den pH azidoa neutralizatzen du. PH azidoak esmaltea desmineralizatzea ekarriko luke, eta pH basikoak aldiz, sarro metaketa ekarriko luke.\nEsmaltea babesten du.\nLiseriketa: Lehen aipatutako entzimen bidez.\nOrriaren azken aldaketa: 3 martxoa 2016, 18:44.


Kalitatean, alde handiak | Revista\n: Kalitatean, alde handiak\n[1. or] Kalitatean, alde handiak\nLaborategian egin ziren probetako zenbait, egiari zor, honelako zapatilentzat eskakizun handiegikoak ziren baina, dena den, batzuk eta besteen arteko aldeak zein diren zehazteko aukera eman digute. Reebok, Nike Tour Plus eta J`Hayber laginek bakarrik gainditu zituzten, maila txukun batez, ezarritako proba guztiak. Denetan hoberena Reebok da: J´Hayber laginak "erdipurdikoa" baizik ez zuen merezi izan, ez puntera eta zolaren arteko loturagatik, ez eta flexioaren aurka zolak agerturiko erresistentziagatik ere.\nNike markakoak erakutsi zuen moteltze-ahaltasuna (%9) beste batzuena baino apalagoa izan zen arren, bera baino okerragorik ere izan zen, hala nola Adidas Stan Smith eta Avia Classic Men: ez batak ez besteak agertu zuten inongo amortiguaziorik. Ezaugarri edo prestazio eskasak maizen erakutsi zituzten probak, berriz, hezetasuna zurgatzeko plantilaren gaitasuna, zola eta zapatilaren gainerako zatien arteko lotura eta aipatu berri dugun moteltze- edo amortiguazio-ahalmena. Zeinahi oinetakori gainditzea eska dakiokeen probetan (urraketaren aurkako erresistentzia, lokarrien erresistentzia edota abrasioaren aurka zolaren erresistentzia, alegia) emaitza eskasak jaso zituen lagin bakarra Koops 20134110 izan zen. Slazenger 440205 eta Avia Classic men laginek ere huts egin zuten zolaren erresistentzia eta zola eta zapatilaren gainerako zatien arteko lotura neurtzeko probetan.\nEmaitza guztiak kontuan izanik, azterturiko denetan hoberena Reebok da: garestiena da bera, baina oinez ibiltzeko kirol-zapatila batetik espero daitezkeen prestazioak baino ezaugarri hobeak dituelako. Reebok Classic laginarekin batera, kalitate eta prezioaren arteko erlaziorik egokienaren garaikurra bereganatzeko lehian jardun dezakeen bakarra J`Hayber markakoa da, prezioa modu-modukoa duelako (2.635 pezeta gutxiago kostatzen da), kalitatez ere apalagoa delako, nahiz eta oinez ibiltzeko kirol-zapatila bati zer eskatu behar zaion kontuan izanda, onartzeko modukoa den.\nUrraketaren aurkako erresistentzia\nTest honetan zapatilaren gorputzaren errektangelu-itxurako lagin bati tentsio-indar bat noziarazi zitzaion, urraketa-ebakia eginik. Lagina alderik alde urratzeko nolako indarra behar den neurtu zen eta datuek, jakina, zapatilak urraketaren edo hausturaren aurka nolako erresistentzia egin zuten erakutsi ziguten. Lagin guztietako bik bakarrik egin zuten huts: Salzenger markakoak erdipurdiko emaitza baizik ez zuen jaso eta denetan okerrena Koops markako modeloak eskuratu zuen, txartzat hartu zelarik. Urraketaren aurkako erresistentzia handiena J`Hayber, Avia eta Adidas laginek agertu zuten, denek ere "oso ongi" kalifikazioa.\nLokarriek ere badute garrantzirik\nZapatila hauen kalitatea egiaztatzeko xedez egin zen probetako bat, lokarrien erresistentzia neurtzea izan zen. Bi parte izan zituen saiakerak: batean, lokarriak haustearen kontrako erresistentzia neurtu zen, apurtzeko nolako indarra eragin behar zen zehaztuz. Probaren beste atalean, zapatila atxikitzeko axubeta-zuloetan igurtzika jardutearen ondorioz, lokarriak eteteko probabilitatea zehaztu zen. Hori kalkulatzeko, lokarriak etengabeko presio jakin bat eraginez (kilo bat) mugiarazi ziren; axubetak hausteko zenbat ziklo behar ziren zenbatu ziren azkenik.\nPisuak: lagin bat, arauz kanpo\nTrapa markako Bombonísimo laginak ez du araua betetzen, adierazitako pisua baino gutxiago zeukatelako; gutxirako alde hori %7,8koa zen, legeak onartzen duen akats-muga %6koa izaki. Zahor lagina ere ez zen iritsi adierazitako eduki garbira, baina desbideraketa %0,75ekoa izan zenez, arauak onartutako tolerantziaren barnean zegoen. Emaitzei goazkiela, esan dezagun lokarrien tentsioaren kontrako erresistentzia on-ona zela egiaztatu zutela laborategikoek, Fila (onartzeko modukoa) eta Koops (erdipurdikoa baino ez) laginetan izan ezik. Beste aldetik, axubeta-zuloarekiko igurzketaren aurkako erresistentzia zuzena izan zen azterturiko lagin guztietako lokarrietan.\nZapatila baten plantila, erresistentzia apalekoa\nAbrasioaren aurka plantilaren erresistentzia neurtzeko proban, plantilak 12.800 ziklo egin behar izan zituen azalera baten gainean, oinak eragiten duen barne-igurzketa simulatuz. Probak, barne-zola horrek erabiltzailearen oinaren igurtzia eta presioa nola erresistitzen duen erakutsiko digu, gutxi gorabehera. Emaitzarik kaskarrena Koops markako laginak agertu zuen, bera izan baitzen azterketa suspenditu zuen bakarra, zapatila haren plantila hautsi zen eta, 6.400 ziklo eginik. Gainontzeko markek 12.800 zikloen erronkari aurre egin eta ederki gainditu zuten.\nHezetasuna zurgatzea, hor dago koska\nParametro honek oinetakoen erosotasun eta higienearekin du zerikusia, zapatilak erabiltzailearen oineko izerdia zurgatzeko nolako ahalmena duen neurtzen baita proba honetan. Plantila bakoitzaren lagin bati erantsi zitzaion minutu bakoitzean 10 zentimetro kubiko ur, 80 newtoneko presioan, zeharo saturatu arte. Emaitzek, plantilaren azalera-unitate bakoitzeko zurgaturiko ur-kopurua agertzen dute (mg/cm2). Oinzolaren hezetasun-jaulkipenaren batez besteko estandarra, ariketan izaniko ordu bakoitzeko, 10 gramokoa da: 41 zenbakiko zapatilaren plantilak 170 zentimetro karratuko azalera duela kontuan izaki, plantilako zentimetro karratu bakoitzak orduko 60 miligramo ur zurgatu behar du nahitaez, eskaturiko 10 gramo horiek bil ditzan. Zurgatze-ahalmen handieneko zapatila, sekulako aldearekin gainera, Reebook Classic izan zen, 111 mililitro ur zurgatu baitzituen. Horren gaitasunak bi orduko ariketa kasik iraun dezakeenez, proban egokitu zitzaion kalifikazioa hoberena izan zen. Ondotik, baina tarte luze batera, Adidas datorkio (70 mililitro ur zurgatu baitzituen). Nike, Avia, eta Hayber 60 mililitroren inguruan geratu ziren, "ongi" puntuazioa eramanik. Slazenger laginak 49 mililitro ur baizik zurgatu ez zuenez, "erdipurdiko" kalifikazioan geratu zen eta, azkenik, Fila eta Koops laginek suspentsoa eraman zuten etxera, 31 eta 16 mililitro ur besterik zurgatu ez zutelako.\nFlexioaren aurreko zolaren erresistentzia\nOinez ibiltze soilarekin baino kirol-ariketarekin lotura hertsiagoa zuen ezaugarri hori balioztatzeko, zapatila bakoitzari 100.000 flexio-ziklo noziarazi zitzaizkion: arian-arian, lehen arraildura zein unetan agertu zen eta, proba bukatutakoan, hausturarik ba ote zegoen eta zein tamainatakoa zen zehaztu zen laborategian. Oinez ibiltzeko ariketa simulatu zen, zola beti okertzen, flexionatzen delako: batzuetan gehiago (kirol berezi batzuetan, hala nola tenis edo saskibaloian), besteetan gutxiago (oinez lasai ibiltzean, adibidez). Reebok, Nike, Adidas, Fila eta Koops modeloek zola hausteke 100.000 zikloak ederki gainditu zituztenez, aise aprobatu zuten. J`Hyber 45.000 ziklo egindakoan urratu egin zen eta 100.000 zikloak amaitutakoan 25 milimetroko ebakia agertu zuen: horiek direla medio, "erdipurdi" bakarrik jaso zuen. Slazenger urratu egin zen 25.000 ziklo egitean eta proba amaitutakoan 35 milimetroko etena erakutsi zuen; beraz, suspentsoa azterketan. Avia zapatila 12.000 zikloak egitean urratu eta 75.000 betetzerakoan (proba amaitu aurretik, alegia) zeharo urraturik zegoen zola. Zolaren flexioaren aurkako erresistentzia-proba horretan eraman zuen kalifikazioa ezin izan zitekeen besterik, "oso txarra" baizik. Nolanahi ere, txango edo paseoak egiteko zapatila gisa balekoa da.\nZolaren iraupenak garrantzi handia zeinahi zapatilatan\nAbrasio edo igurtziaren aurkako zolaren erresistentzia neurtzen duen proba, zapatila erabili ondoren horren zolak egoera onean gutxi gorabehera zenbat denbora iraungo duen adieraziko digu. Zolaren zilindro erako pieza bat hartu, 1 dekaNewtoneko pisuarekin kargatu eta 40 metroko azalera abrasibo batean zehar herrestan garraiatuko dute, zolak galdutako materialaren bolumena neurtu ahal izateko. Zenbat eta galera txikiagoa izan, orduan eta lurrarekiko igurzketagatiko higadura apalagoa edo, bestela esateko, igurtziaren aurkako erresistentzia handiagoa erakutsiko du. Azterketa honetako beste parametroetan ez bezala, proba hau kalitatedun oinetako orok gainditu behar du beti. Emaitzarik hoberena Fila eta Nike markek lortu zuten. Koops markako zapatilak bakarrik suspenditu zuen azterketa: zolatik 284 mm3 galdu zituen bitartean, gainerako guztiek (denek ere "ongi" kalifikazioa merezi izan zutelarik) 200 mm3 ez zituzten galdu; areago, bi hoberenek 100 mm3-ko higadura baino txikiagoa agertu zuten.\nZola eta zapatilaren gainerakoaren arteko lotura, hobe jositakoa bada\nZapatilaren zatien arteko lotura-indarra eta lotura-mota (itsatsia edo josia) ere zehaztu zen laborategian. Josiriko lotura zuten hiru laginek (Reebok, Nike, Adidas) emaitza on-ona erakutsi zuten. Gainerakoek eskainitako emaitzetan, berriz, gorabeherak hauteman ziren: Koops laginaren lotura ontzat balioztatu zen, J`Hayber laginaren punterako lotura erdipurdikoa da, Avia markakoak hutsegite larriagoa agertu zuen punterako loturan eta, azkenean, Slazenger zapatilak zolaren erdialdean lotura eskasa erakutsi zuen, baina gainerako zatietan ona.\nOrpoan itzuliriko energia edo moteltzearen iraupena\nProba honetan orpoa 400 dekanewtoneko indarra eraginez zanpatu zen eta jatorrizko egoera edo itxurara itzultzeko denbora neurtu zen. Atzera itzuliriko zenbat eta energia handiagoa (portzentajetan adierazia), moteltzearen iraupena handiagoa da, gaia gutxiago desitxuratzen da eta. Parametro honek oinez ibiltzeko erosotasunarekin eta orpoan minik hartzeko posibilitateekin ere zuzeneko lotura du. Avia laginaren iraupena izan zen luzeena (%61). Atzetik Nike, Adidas eta J´Hayber etorri zitzaizkion arren, aurreneko hirurek agertu zuten, hain zuzen ere, moteltze ahulena. Horrenbestez, bi parametroak ere -moteltzea eta iraupena- kontuan izanik, emaitzarik hoberena J`Hayber laginak eskaini zuela ondorioztatu behar. Proba bikoitz honetan Koops markakoak "erdipurdiko" kalifikazioa baizik ez zuen lortu.


ZIENTZIATUBER tailerra — Bilbo\n6 saioko tailerra\nZIENTZIATUBER tailerra 6 saioko tailer tematiko honetan, zientzia gaietako youtuberren munduan murgilduko zara gaian espezializatutako ikertzaile profesional baten gidaritzapean. Gainera, tailerrean landutako gaiarekin lan egiten duen enpresa edo erakunde batera bisita egingo duzu. https://bizilabe.elhuyar.eus/eu/bizilabe-bilbo/tailerrak/zientziatuber-tailerra https://bizilabe.elhuyar.eus/eu/bizilabe-bilbo/tailerrak/zientziatuber-tailerra/@@download/image/portada_zientziatuber.jpg\n6 saioko tailer tematiko honetan, zientzia gaietako youtuberren munduan murgilduko zara gaian espezializatutako ikertzaile profesional baten gidaritzapean. Gainera, tailerrean landutako gaiarekin lan egiten duen enpresa edo erakunde batera bisita egingo duzu.\n1- COVID-19k eragindako egoeraren aurrean, osasun-agintariek ezarritako babes-neurri guztiak hartu dira, eta gazteak babestuta izango dira.\n2- Hala ere, egoerak ez badu ahalbidetzen tailerrak presentzialki egitea, birtualki jarraitzeko antolatuta daude.\nTailer honetan Zientziatuber izango zara. Zientzia esperimentu ikusgarriak egin eta kameraz grabatu eta aurkezten ikasiko duzu! Horretarako zientziaz gain, ikus-entzunezko baliabide eta tresnak erabiliko dituzu. Goazen denon artean zientzia sarean zabaltzera!\nTAILERRAREN EZAUGARRI NAGUSIAK\nOstegunetan, 18:00-19:30, 2021eko otsailaren 18tik martxoaren 25era\n1,5 orduko 6 saio\nKuota arrunta: 15 €\nFamilia ugaria: 10 €\nDiru-sarrerak Bermatzeko Errenta: 4 €\nIZEN_EMATEA ETA LEKU-KOPURUA\nIzena emateko epea: 2021eko otsailaren 11 arte eman daiteke izena, edo lekuak bete arte; gutxienez 5 eta gehienez 20rentzako lekua izango da. COVID-19k eragindako osasun-egoeraren aurrean, leku-kopuruak aldaketak izan ditzake. Lehentasuna Bilbon erroldatutakoenk izango dute. Lekuak beteta baldin badaude, itxaron-zerrendan jasoko da izena. Tailerrerako tokiak esleitzeko, izen-ematearen ordenari jarraituko zaio, baina genero-aniztasuna bermatuko da (40/60 ordezkaritza).\n- Lekua duten gazteen izen-ematea amaitutzat emango da ordainketaren ziurtagiria eskuratutakoan.\n- Izen-ematearen ordainketa itzuliko da, soilik, tailerra bertan behera geratzen bada.


Herriz Herri - Atharratze-Sorholüze (Z) | 2018ko Apirilaren 12a\nXiberoko maskarada eta dantza-jauzietzaz libürü zinez argigarria\nMikel Duvert erditan, gainti bederetan dütüalarik Peio Etcheverry-Ainchart (Elkar) eta Lucien Afos (jakilegoa emailea)\nMikel Duvert antropologo, ikerzale eta idazleak bere azken idazlana Atharratzen presentatü deikü. Nolaz ez züan Basabürüko herri nausia haütatüko hortarako, jakitez bere libürü berri horren izenbürüa dela: Mascarades et carnavals en Pays Basque; L'école de danse Elgoyhen et Bürgübürü de Tardets (Elkar argilatexea). Ikertze lan zinez ederra, hainbat jakilegoa aberatsez apaintürik, Mikelek betidanik eskentzera üsatü gitean bezala.\nBost kapitülütan moldatürik da 180 hoillaren altexeko libürü hau: 1a: maskaradak, horietan arizaleak, satanak, aitzindarietako dantzariak, beltzeria, jauntsiak, errejenta; 2.a: zer entelegatzen edo/eta erraiten ahal den maskaradetzaz; 3.a: sonüa eta sonülariak, dantzak, Lucien Afos sonü hontzale eta joile handiaren jakilegoa eta ekarpenak; 4.a: jauziak, horien ikastea eta erakastea, hoberen-hobereneala joaitea, emazteak eta Xiberoko dantzak, iraganetik hartüak, tradizionearen erran-nahia, ikusgarrien bilakabidea; 4.a: Elgoyhen eta Bürgübürü Xiberoko dantza ikasgia-trebagiak.\nObra zinez tirana eta zorroztarzün handienarekin hontüa... Mikel Duverten manerala hots. Xiberoko dantza-jauzietzaz deüsere ez edo güti dakienek ere atsegin handiz irakurriko düe libürü hau, zointan, besteak beste, aitzindarietako arizale bakoitxaz bai eta maskaradetako beste personajeetzaz bederazkako xehetarzünak emanik diren, nola ere maskaradetan edo primaketan erabilten diren sonütresna güzietzaz ere!\n"Akademia ttipi bat bezala"...\nAtharratzeko 'Elgoyhen ikasgia' aipatzean, Mikel Duvertek dio Xiberoko dantza-jauzien "akademia ttipi bat bezala" zela, zointara "hoberenak jiten ziren, orano haboro hobetzeko gisan" eta ondorioztatzen dü: "eskola hortarik igaranik, nahi zena oro egiten ahal zen". Lucien Afosek igaran deitzon hamar eresi-zati edo partizione-zati ageri direlarik libürü hontan, idazleak dio: "sonülariaren eta dantzariaren arteko alkarrentzütea eta bategitea funtsezkoa da". Ikerlan hontan, dantzarien jantsiak ere aipü dütü Mikel Duvertek, zoinen ejerki erraiten düalarik: "dantza-arropa bat biziarazi behar da"! Erran dezagün azkenik, libürü hortan ikerzaleak argi eta garbi erraiten düala lehenagoko denboretan ere emazteak ari zirela Eüskal Herriko dantzetan, Xiberokoetan ere prefosta, bena Atharratzeko agerraldiko hitzaldian gehitü züan: "bai bena, ez zaie galtatü behar gizonen dantzak oro eman detzen, berentako doitürik direnak ere behar dütüe". Arren, Xiberoko maskaradak eta dantza-jauziak ezagützen dütüener nola ere ezagütü nahi lütükeener hersatzen da idazlan oso balios hau. Eüskal Herriko libürü salgia haboroxeenetan biltzen ahal da, hala nola Xiberoan berean, Maule-Lextarreko 'Xibero Bio' salgian eta Sohütako 'Irrintzina' prentsa salgünean.


Gipuzkoak badu energia-jasangarritasunari buruzko Foru Dekretua - Artikulua - Gipuzkoa ETORKIZUNA ORAIN\nGipuzkoak badu energia-jasangarritasunari buruzko Foru Dekretua\nGipuzkoako Energia Jasangarritasunari buruzko Foru Dekretua (ESEG) funtsezkoa da gure ekonomia deskarbonizatzeko.\n2030ean berotegi-efektua eragiten duten gasen (GEIS) emisioak % 40 murriztea eta 2050ean neutraltasun klimatikora iristea da helburua.\nDekretu berriak trantsizio ekologikoaren beharrari erantzuten dio. Trantsizio horren oinarriak hauek dira: energia aurreztea eta eraginkortasunez erabiltzea, KM 0 energia berriztagarriak sustatzea eta autokontsumoa eta sorkuntza banatua sustatzea.\nJosé Ignacio Asensio: “2019an Gipuzkoan hasi genuen trantsizio energetikoaren bidean mugarri garrantzitsua da, gure energia-sistema eraldatzen lagunduko digun esparru juridiko baten bidez”.\n“Jasangarritasun energetikoari buruzko tokiko estrategia eta neutraltasun klimatikorako ibilbide-orria dituen Euskadiko lehen lurraldea gara”.\n“2019an Gipuzkoan hasi genuen trantsizio energetikoaren bidean mugarri garrantzitsua da, gure energia-sistema eraldatzen lagunduko digun esparru juridikoarekin”, esan du José Ignacio Asensiok, Diputatuen Kontseiluak jasangarritasun energetikoari buruzko foru-dekretua onartu ondoren. Estrategia hori gure ekonomia deskarbonizatzeko eta gure lurraldean energia-jasangarritasunaren oinarri arautzaileak ezartzeko egin zen. Dekretu honek trantsizio ekologikoaren beharrari erantzuten dio, eta karbono gutxiko ekonomia bat eraldatzeko politikak eta planak antolatzeko beharrezko esparrua planteatzen du, eta eragile publiko eta pribatu guztiei erreferentzia gisa balio du energia-trantsizioan ekintza aktibatzeko.\nESEG 2050ean ezarritako energia-trantsizioko prozesuaren helburua da 2030ean CO2-aren emisioak % 40 murriztea eta 2050ean neutraltasun klimatikoa lortzea. Asensiok uste du Gipuzkoak helburu horiek gaindituko dituela; izan ere, emisioak % 30,7 murriztu ditu 2005arekin alderatuta (erreferentzia-urtea), eta “beraz, Europak 2030erako ezarritako helburuetatik 9,3 puntura gaude”. Era berean, Ingurumeneko diputatuak aurreratu duenez, “ESEG 2050 ekimenak bultzada handia ematen die bere Departamentuaren proiektu estrategikoei, hala nola, hidrogeno berdeko instalazioari edo komunitate eta kooperatiba energetikoen sustapenari. Izan ere, proiektu horiek abian jartzeak aukera emango digu planifikatu aurretik helburuak lortzeko eta Gipuzkoa klima-erronkaren abangoardian jartzeko”.\nDekretu berriarekin, Gipuzkoak Parisko Akordioari erantzuten dio. Akordio horrek dei egiten die toki-erakundeei, emisioak murriztearen inguruko anbizioa areagotzeko, eta bat egiten du Nazio Batuen 2030eko Garapen Jasangarrirako Helburuak lortzearekin (7. GJH - Energia eskuragarria eta ez kutsatzailea, eta 13. GJH - Klimaren aldeko ekintza). Jose Ignacio Asensio foru-diputatuak azpimarratu duenez, “jasangarritasun energetikoari buruzko tokiko estrategia eta neutraltasun klimatikorako ibilbide-orria dituen Euskadiko lehen lurraldea gara”.\nOnartutako dekretuak EAEko Energia Jasangarritasunari buruzko 4/2019 Legean jasotako euskal helburua ere bultzatzen du. Lege horrek EAEko administrazio publikoen eta sektore pribatuaren esparruetan energia-jasangarritasunerako oinarri arautzaileak ezartzen ditu, bai eta helburu nagusiak ere, emisioak murrizteari eta energia-xahuketari aurrea hartzeari dagokienez.\nESEG 2050 dekretua inoiz baino beharrezkoagoa da, energia-sistema globalaren gaur egungo testuinguru aldakor eta konplexuan, energia-kostuak maximo historikoak ukitzen baititu. Espainia, 2017an, UE-28 unitateko herrialdeen sailkapeneko seigarren postuan zegoen, elektrizitate-prezio altuagoan, eta hirugarren postuan, gas naturalari dagokionez.\nHorrek sektore guztiei eragiten die, eta etxebizitzei erreparatzen badiegu, azpimarratu behar da Gipuzkoako etxeen % 25 inguru energia-egoera ahulean daudela. Hori dela eta, pobrezia eta kalteberatasun energetikoari aurrea hartzea, eta herritar guztiei segurtasuna bermatuko dien lege-esparrua sortzea da ESEG 2050 foru dekretuaren helburu nagusietako bat. Horregatik, jasangarritasun energetikoari buruzko foru dekretua energia oinarrizko ondasuna delako printzipioan oinarritzen da, eta herritarren eskura jarri behar da. Foru diputatuak azpimarratu duenez, “eraldaketaren baldintzetako bat herritarrekiko lankidetza eta energiaren demokratizazioa da: gipuzkoarrak ahalduntzea beharrezkoa da, energia-sistemaren erdigunean duten eginkizun berria ezagutzen eta bere gain hartzen lagunduz, eta energia-kalteberatasuna ahalik eta gehien minimizatuz”.\nBestalde, lurralde gisa dugun energia-mendekotasuna % 92,7koa dela oinarritzat hartuta, ESEG 2050en helburuetako bat da energia primario berriztagarria sorkuntza banatuko eta autokontsumoaren bidez ekoizteko lurralde-gaitasuna handitzea. Jose Ignacio Asensiok adierazi duenez, “ESEGa sorkuntza banatuan eta 0 kilometroko energia berriztagarriaren ekoizpenean oinarritzen da, autokontsumoa sustatuz, energia demokratizatzeko eta hurbileko jarduera ekonomikoak deskarbonizatzeko aukera emango digutenak”. Ildo horretatik, nabarmendu behar da Gipuzkoako Foru Aldundiko Ingurumen Zuzendaritzak zortzi komunitate eta kooperatiba energetiko sustatu dituela aurten Gipuzkoan.\nNabarmentzekoa da, halaber, gure kontsumo-kuota berriztagarrien kopurua hobetzeko helburua (% 18,71), gaur egun %18,71 baita. Erabiltzen dugun energiaren jatorri berriztagarriaren proportzioa (guk geuk ekoitzia edo kanpoan erosia) guztizko kontsumoarekiko adierazten du adierazle horrek. Helburu gisa, 2050 energia-jasangarritasunaren estrategiak 2050erako berriztagarrien kuota % 80koa izatea lortu nahi du.\nBerotegi-efektuko gasen emisioei dagokienez, estrategiaren helburua da 2030ean berotegi-efektua eragiten duten gasen (GEIS) % 40 murriztea eta 2050ean neutraltasun klimatikora iristea. Azken datuen arabera, 2019an % 9,7ko murrizketa izan zen 2018arekiko, eta % 30,7koa 2005arekiko. Foru diputatuak jakinarazi duenez, “gure 2030eko helburuarekiko 9,3 puntuko aldea baino ez dugu, eta Hidrogeno Berdea (garraioa deskarbonizatzeko diseinatu ditugun proiektu estrategikoak), GEIS gehien emititzen duen sektoreetako bat, eta erregai fosilen energia-mendekotasuna murrizteko energia-komunitateak eta -kooperatibak bultzatuta, planifikatutako helburuak lortuko ditugu”.\nEstrategia izapidetzeko prozesua 2020ko apirilean hasi zen, 45 eguneko jendaurreko erakusketarekin eta Gipuzkoako Energia Gobernantzaren organoei (Naturklima, Energia Jasangarritasunerako Foru Batzordea, Foru Aldundi arteko Batzordea, Gipuzkoako Batzar Nagusietako Batzordea, eta eskualdeko energia iraunkorreko mahai guztiek osatutako Lurralde Mahaia) parte hartzeko deitu zitzaien eztabaida-prozesuko saioekin. Eztabaida-prozesuan tokiko beste eragile batzuekin ere egin ziren bilerak, hala nola udalekin, energia-banatzaileekin, instalatzaileekin, unibertsitateekin, enpresekin, sindikatuekin, zentro teknologikoekin, elkargo profesionalekin, elkarteekin, komunikabideekin eta abarrekin. Udazken honetan, prozesuaren emaitzen txostenak egin dira, emaitzak itzulita, Ingurumen Adierazpen Estrategikoa eta Genero Eraginaren Ebaluazioa, eta, azkenik, abenduaren 21ean, Gobernu Kontseiluan, Gobernu Kontseiluak Energia Iraunkortasunari buruzko Foru Dekretua onetsi zuen.


Ideia zaharrak errepikatuta!\nG20 deritzon taldeak bere urteroko bilera nagusia egin berri du Australian. Brisbanen bildu ziren munduko herrialde aberatsenak eta horien artean Frantziako Estatua, sortzaile gisa; Espainiakoa gonbidatu iraunkor egin dute. Bilera hauetan estatu horietako lehendakariak, banku zentraletako buruzagiak eta ekonomia eta finantzetako ministroak elkartzen dira.\nBilera horietan aitorpen deigarriak egiten dira eta ondorioz burtsek gorabehera nabarigarriak izaten dituzte, espekulatzaileen onurarako, dirutzak prest edukitzen baitituzte mozkin oparoak eskuratu ahal izateko. Aitorpen azpimarragarri horiez gain, Brisbanen, 800 neurri ekonomiko (!) proposatu zituzten mundu ekonomia sustatzeko eta hazkunde bidean ipintzeko. Nire ustetan, neurri gehiegi. Hobe gutxiago eta borondate irmoagoa.\nNeurri horien ondorioz, munduko ekonomia %ko 2,1 haziko omen da 2018ra bitartean eta hazkunde horren zaindari Nazioarteko Diru Funtsak eta Ekonomia Lankidetza eta Garapenerako Antolakuntzak (ELGA/OCDE) gainbegiratuko dute. Oker ez banago, hazkunde tasa hori doitu dute behin eta berriro; izan ere, aurreko otsailean %ko 2tik %ko 1,8ra jaitsi zuten eta garbi geratu da ekonomiako aurreikuspenek gutxi irauten dutela gizarte zientzia deritzon diziplina horretan.\nEkonomia hobetzeko neurrien artean bi azpimarratuko nituzke: 1) ustelkeriaren aurka borrokatzea eta 2) multinazionalei jarduera ekonomikoa garatzen duten herrialdean zergak ordainaraztea. Biak ez dira hutsaren hurrengoak, baina bai nahiko utopikoak.\nTamalez, ustelkeria gure artean erabat txertatuta dago eta zer esanik ez garapen bidean dauden herrialdetan. Horri erantsi behar zaio droga, arma trafiko eta prostituzioaren inguruko ustelkeria, negozio borobilenak ezkutuko jarduera horietan baitaude, agintari politikoek bestaldera begiratzen duten bitartean. Negozio oparo horietan finantza erakundeek ere protagonismo berezia daukate dirua zuritzen.\nBestalde, multinazionalei zergak ordainaraztea jarduera ekonomikoa garatzen duten herrialdeetan, epe laburrean bederen, ez da batere erraza izango. Begi aurrean dugu gaur egungo EBko buruzagi nagusiak, Jean-Claude Juncker jaunak, egin zuena multinazionalek zerga gutxiago ordain zezaten. Hau da, EBen barnean jarduten zuten multinazionalei Luxenburgoko paradisu fiskala eskaini zien herrialde horretako gobernuburu zenean. Asteburu horretan Suitzak atzerritar aberatsentzat paradisu fiskala izaten jarraitzea erabaki du.\nEspainiako Estatuan diharduten multinazional andanak Irlandan ordaintzen dituzte zergak mozkinen gaineko zerga apalagoak direlako. Hori bai, enpresaburu horiek gero esango digute zer egin behar den lanpostu berriak sortzeko, beraiek etengabe murrizten ari diren bitartean. Haatik, lan erraldoia izango da multinazionalak gizartearen interesen menpe ipini nahi badira.\nMunduko azpiegiturak hobetu behar omen dituzte eta horretarako Azpiegituretako Gune Orokorra sortuko dute. Erakunde horren bidez merkataritza hobetu nahi da, batik bat elkartrukeak areagotu. Alta, badakigu, jakin ere, zer-nolako elkartruke eredua nahi diguten ezarri AEBk eta EBk Atlantiko gaineko Inbertsio eta Merkataritzaren Hitzarmena dela eta, edo bere Pazifiko aldeko bikia. Izan ere, lehia dela eta, osasun, ingurumen eta gizarte babesek behera egingo dute eta hamarkadetan erdietsitako ongizate estatua gehiago endekatuko zaigu.\nAdi egon beharko dugu dagokion erantzuna emateko.\nKanal hauetan artxibatua: Iritzia | Umorea | Kirola | Nazioarteko Diru Funtsa


Zarautz Arraun Elkartea - Wikipedia, entziklopedia askea.\nZarautz Arraun Elkartea\n(«Zarauzko Arraun Elkartea» orritik birbideratua)\nZarautz Arraun Elkartea (ZAE) Zarauzko (Gipuzkoa) arraun taldea da, 1983an sortua. Inmobiliaria de Orio eta Zarauzko Udala dira taldearen babesleak. Traineruez gain, batel eta trainerilla txapelketetan parte hartzen du.\nLehendakaria Jon Artola\nEntrenatzailea Asier Puertas\nPatroia(k) Aitzol Garro\n2020: Kontxa 8.a\n2020: Liga 11.a (TKE Liga)\nZarautz 2018ko Kontxako sailkapen estropadan.\n2.1 Kluba sortu aurretik\n2.2 Elkartearen hasierako urteak\n2.3 Garai onenak\n2.4 Ziklo berria\n3.3 Gipuzkoako Traineru Txapelketa\nTaldearen trainerua Enbata da, eta kolore urdina erabiltzen du. 90. hamarkadan Zarauztarra izeneko trainerua ere erabili zuen.\nKluba sortu aurretikAldatu\nZarauzko traineruak lehian aritu izan ziren 10. hamarkadan Kontxako Banderan, bai eta Zarautzen bertan aristokraziarentzako antolaturiko frogatan ere. 1916an hartu zuen lehenengo aldiz parte Kontxako banderan eta laugarren postua eskuratu zuen. Bi urte beranduago bigarrenak izan ziren baina ez zuten bandera herrira eraman, zigortu egin baitzuten Donostiaen trainerua jotzeagatik. 50. hamarkadan ere aritu zen Kontxan emaitza aipagarririk lortu ez zuen arren. Kluba sortu aurreko azken parte hartzea 1961ekoa izan zen.\nElkartearen hasierako urteakAldatu\nElkartea 1983an sortu zen eta 1986an izan zuen lehenengo denboraldia traineruetan. 1991ean Kontxako Banderara sailkatzea lortu zuen, sailkapen estropadan zortzigarren gelditu arren Yola taldea (Koxtape B) kanporatua izan baitzen. 90. hamarkadan urtero atera izan du trainerua, nahiz eta urte batzuetan arraunlari eskasia zela eta beste elkarteekin bat egin beharra izan, Oriorekin 1993an Orio B osatuz eta Getariarekin 1995ean.\n1996an Euskal Ligan sartzea lortu zuen. 11. izan zen baina bere historiako lehenengo banderak irabazi zituen (Karmen Donostian, Koxtaperena Pasaian eta Zumaiakoa). 1997an 9. postua lortu zuen Ligan eta 1998an zazpigarrena izan zen. 1999an Euskal B Ligan aritu zen eta bertan bigarren egin zuen liga hartakoak ziren 6 bandera irabaziz. Hurrengo bi urtetan ez zuen trainerurik atera eta 2002an Ligako 20.a izan zen.\nZarauzko trainerua Bilboko uretan.\n2003an TKE Liga sortu berrian sartzea lortu zuen Zarautzek. Azken postuan bukatu bazuen ere elkartearen garai onenei hasiera eman zion. 2005ean KAE Ligan bigarren eginez berriz TKEra igotzea lortu zuen. 2006an Euskadiko Trainerilla Txapelketa irabaziz hasi zuen urtea eta trainerutan Ligan seigarren eta Kontxan laugarren egin zuen, non euskal trainerurik onena izan baitzen. 2007an Ligan bosgarren izan zen, Zumaiako bandera irabaziz, eta Kontxan laugarren postua errepikatu zuen. Emaitza hauetaz gain Gipuzkoako txapeldunak izan ziren zarauztarrak. 2008a ere batel eta trainerilletan gogor hasi zuten denboraldia, untzi bietan Euskadiko eta Gipuzkoako txapelketak irabaziz. Ligan ere berriz bosgarrenak izan ziren baina Kontxan sartzerik ez zuten lortu. Hala ere denboraldia bikain bukatu zuten El Corte Ingles Banderan bigarren postua lortuta. 2009an maila pixka bat jeitsi zen Ligan 8. egin baitzuten. Ziklo baten amaiera zen, denboraldi bukaeran entrenatzaileak eta hainbat arraunlarik elkartea utzi zuten eta 2010an maila galdu zuen Zarautzek.\n2013an KAE 1 mailan 11. postuan gelditu eta maila galdu zuen. Hurrengo urtean KAE 2 liga irabazi zuen, zilarrezko mailarako txartela eskuratuz, baita 8 bandera ere. 2014a ez zen urte oparoa izan traineruagatik soilik. Gazteek ere hainbat garaipen eskuratu zituzten, besteak beste, infantil mutilen Gipuzkoako bateletako liga edota jubenilek, bateletako denboraldia Getarian egin ostean, traineriletan lortu zituztenak: Gipuzkoako trainerila ligako lehen postua, Gipuzkoako txapelketako bigarrena, Euskadiko ikurrina eta brontzezko domina estatuko txapelketan.\nHurrengo urteetan KAE 1 Ligako bigarren txandan aritu zen nagusiki, baina 2019an denboraldiari sekulako hasiera eman eta ligako lehen estropadatik azkeneraino lidertzan egon zen Enbata. Abuztuaren 24an Bilbon jokatutako azken jardunaldian ligako emaitzarik kaskarrena izan bazuten ere ere (6. postua), sailkapen nagusian bigarren zen Deusturi 13 puntuko aldeaz gailendu zitzaizkion zarauztarrak, denboraldiko 9. bandera herrira ekarriz. Play-offak jokatu eta TKE Ligara itzuli zen. 2020an Aresekin azken estropadararte lehian egon ondoren Ligako 11. postuan gelditu zen eta play-offak jokatu beharko ditu. Denboraldia ordea Kontxarako sailkapenarekin borobildu du.\nBigarrena (1): 1918.\nLaugarren (2): 2006 eta 2007.\nSailkatua (4): 1991, 2006, 2007 eta 2020.\nSailkatua (6): Bosgarrena 2007 eta 2008, seigarrena 2006.\nIrabazitako estropadak: 1\nEuskal Liga (0): Zazpigarren 1997an.\nKAE 1 Liga (1): Txapelduna 2019an. Bigarrena 2005ean.\nKAE 2 Liga (1): 2014.\nHandiak Zarauzko Ikurrina (0): hirugarrena 2008an.\nEtxekoa Zarauzko Promozio Ikurrina (2): 2014, 2019.\nGipuzkoan Zumaiako Bandera (3): 1996, 2007, 2019.\nKarmen Eguneko Bandera (1): 1996.\nKoxtaperen Bandera (2): 1996, 1999.\nIrun Hiriko Bandera (1): 1999.\nDonostia Arraun Lagunak Bandera (1): 1999.\nHondarribiako Promozio Bandera (1): 1999.\nUr-Kirolaken Bandera (2): 1999, 2004.\nSan Pedroko Bandera (1): 2004.\nGetariako Bandera (1): 2004.\nDonostia Arraun Lagunak Bandera (1): 2004.\nKoxtaperen Bandera (1): 2005.\nZumaiako Promozio Bandera (1): 2014.\nFegemu Bandera (1): 2019.\nDonostiarra B Bandera (1): 2019.\nBizkaian Mundakako Bandera (2): 2007, 2014.\nAreetako Bandera (1): 2014.\nItsasoko Amaren Bandera (1): 2014.\nPlentziako Ikurrina (2): 2014, 2019.\nBermeoko Promozio Bandera (1): 2014.\nUribarren Abaroa (Lekeitio) (1): 2019.\nLapurdin Baionako Bandera (1): 1999.\nDonibane Lohitzuneko Bandera (2): 2005, 2019.\nKantabrian Ría del Asón Bandera (2): 1998, 2014.\nSantoñako Bandera (1): 2004.\nFlaviobriga Bandera (1): 2014.\nEuskadiko Txapelketa (2): 2006, 2008\nGipuzkoako Txapelketa (2): 2007, 2008\nEuskadiko Txapelketa (1): 2008.\nGipuzkoako Txapelketa (3): 1990, 2008 eta 2009.\nBadok 13 izena erabiltzen dute Zarauzko arraunlari beteranoek.\nTxapeldun (1): 2019.\n2003 TKE Liga, 12.a -\n2004 Federazio Liga, 8.a -\n2005 Federazio Liga, 2.a -\n2006 TKE Liga, 6.a 4.a\n2007 TKE Liga, 5.a 4.a\n2008 TKE Liga, 5.a -\n2009 TKE Liga, 8.a -\n2010 TKE Liga, 12.a -\n2011 KAE 1 Liga, 5.a -\n2012 KAE 1 Liga, 7.a -\n2013 KAE 1 Liga, 11.a -\n2014 KAE 2 Liga, 1.a -\n2015 KAE 1 Liga, 8.a -\n2016 KAE 1 Liga, 9.a -\n2017 KAE 1 Liga, 7.a -\n2018 KAE 1 Liga, 5.a -\n2019 KAE 1 Liga, 1.a -\n2020 TKE Liga, 11.a 8.a\n2020: Liga 10.a (KAE 2 Liga)\n2006an Zumaia eta Zarauzko arraunlariak elkartu eta harrobiko taldea eratu zuten Urola Kosta izenarekin. Emaitza bikaina lortu zuten, 3. postua lortu baitzuten. Paly-offetan ordea ez zuten KAE 1 Ligara igotzerik lortu. Ez zuten hurrengo urtean esperientzia errepikatzerik izan. 2010an Zarautzek B trainerua uretaratu zuen berriz eta hamasei trainerutatik 10.a izan zen.\n2020an bigarren trainerua ateratzea lortu du berriz. Hainbat estropadaren faltan COVID-19 gaitzean positibo eman dute hainbat arraunlarik eta taldeak KAE 2 Liga bertan behera uztea erabaki du.\n2006 KAE 2 Liga, 3.a\n2010 KAE 2 Liga, 10.a\n2020 KAE 2 Liga, 10.a\nKolorea(k) marroia eta urdina\nTrainerua Esperantza (2016)\nKontxako Bandera 2016, Getaria Zarautz emakumezkoen trainerua.\n2018an Tolosako Arraun Klubarekin itun bat egin du. Horrela Zarauzko arraunlariak Tolosako traineruan ibiliko dira eta trainerua bera ere zarauztarren Enbata erabiliko dute.\nBosgarrena (1): 2016.\nGipuzkoako Liga (0): bosgarrena 2014, 2015 eta 2016an.\nZumaia Promozioa (2): 2015, 2016.\n2013 Zarautz Gipuzkoako Liga, 6.a -\n2014 Zarautz-Getaria Gipuzkoako Liga, 5.a -\n2015 Zarautz-Getaria Gipuzkoako Liga, 5.a -\n2016 Zarautz-Getaria Gipuzkoako Liga, 5.a 5.a\nZarautzek estropadak antolatzeko tradizio handia izan du. Aurrez batel estropadak egon izan ziren arren, 1946an Zarauzko trainerilla estropadak antolatzeari ekin zion, Bermeokoekin batera trainerilletako bandera garrantzitsuena bihurtuz. 1976an traineruetara salto eginez Zarauzko Ikurrina antolatu du urtero. Gaur egun TKE Ligako eta Emakumezkoen Ligako estropada garrantzitsuena da, bi jardunalditara jokatzen den bakarra baita.\nZarautz Arraun Elkartearen webgunea\nMultimedia: Zarautz Arraun Elkartea\nAzken aldaketa 29 martxoa 2021(e)an, 00:58(e)tan\nOrriaren azken aldaketa: 29 martxoa 2021, 00:58.


Zumarragako Udala COVID-19 pandemiak eragindako inpaktu soziala minimizatzeko lanean ari da. - Albisteak - Zumarraga\nOsasun-krisiko une hauetan, eta 463/2020 Errege Dekretua abian jartzearekin batera, udal-eskumenak murriztu egin dira, eta, funtsean, Udaltzaingoaren Buruzagitza da Errege Dekretua betetzearen ardura duena. Horregatik, une honetan, Udala arreta berezia jartzen ari da kolektibo ahulenei eta udalerriko saltoki eta autonomoei laguntzeko, egoera horrek haietan duen eragin bereziagatik.\nHurbiltasuneko eta babeseko mezu bat bidali nahi diegu egoera bereziki ahuletan dauden pertsona guztiei, eta eskerrak eman nahi dizkiegu beren negozioen buruan lanean jarraitzen duten pertsona guztiei, elikaduraren eta osasun-laguntzaren arloan ditugun oinarrizko beharrei erantzungo diegula bermatzeko.\nUdaleko Gizarte Zerbitzuen Saila hainbat ekintza egiten ari da laguntza logistiko, psikologiko eta/edo laguntzako premiak dituzten pertsona guzti-guztiengana iristeko. Ezarritako ekintzen artean, azpimarratzekoak dira erretiratuen etxetik eta sailetik bertatik egindako telefono-deien bidezko kontaktua eta jarraipena adineko pertsonei, haien beharrak antzemateko, baina baita ziurgabetasun une hauetan laguntza emateko ere. Eusko Jaurlaritzak, Gurutze Gorriak eta Caritasek koordinatutako Guztion Artean sarea ere, behar dutenei mota guztietako laguntza emateaz arduratzen da.\nArlo ekonomikoari dagokionez, hainbat laguntza ildo jarri dituzte martxan.\nEspainiako Gobernuak kotizazio-oinarri arautzailearen% 70eko prestazioa onartu du establezimenduaren itxieraren eraginpean dauden langile autonomoentzat, larrialdi-egoera deklaratu delako, edo hil honetan fakturazioa aurreko seihilekoaren batez bestekoaren aldean% 75 jaitsi zaienentzat.\nEra berean, Eusko Jaurlaritzak talka-plan bat jarri du abian, eta plan horrek autonomoentzako laguntzak jasotzen ditu, kotizazioak eta alokairuak ordaintzera bideratutakoak, tokiko elikagai-ekoizpen txikia laguntzeko neurriak eta zirkulatzaile- eta likidezia-lerro bat zero kostutan, besteak beste.\nUdalak ateak ireki ezin dituzten eta konfinamendu sozialeko aldi honetan ziurgabetasun handiari aurre egin behar dioten establezimenduei laguntza eta gertutasun mezu bat bidali nahi die. Hainbat ekimen abian jartzea aztertzen ari dira, bai udalerriko saltoki eta ostalaritza-establezimenduei bai bizi dugun osasun-krisiaren ondorioz kalteberatasun-egoeran dauden familiei lagundu ahal izateko. Besteak beste, udal-zergak geroratzea eskatzeko aukera, atzerapen-interesen gainordainik eragin gabe, ZuekIN Eskolara laguntza-lerroa indartzea edo lehendik daudenen osagarri izango liratekeen laguntzak ezartzea, hasiera batean 500.000 eurokoak izango liratekeenak, Udalak jarreran duen gerakinetik eratorriko liratekeenak.\nHerritarrekin komunikazioa izateko eta sor daitekeen edozein gai konpontzeko, Udalak harremanetarako telefono hauek ditu:\n- Udaltzaingoa: 943 72 91 70\n- Gizarte Zerbitzuak: 943 72 91 55\n- Merkataritza, Ostalaritza, Autonomoak: 943 72 90 22 (187)\n- Herritarren Arretarako Bulegoa: 943 72 90 22\nAzkenik, azpimarratu nahi dugu oso garrantzitsua dela konfinamendu-agindua ahalik eta neurri handienean betetzea, eta herritarrak gonbidatzea joan-etorriak saihestera, erosketak udalerriko establezimendu irekietan eginez. Horrekin, gure herriko ekonomia babestu eta indartzeaz gain, gure erosketak modu seguruagoan egitea lortuko dugu, eta kutsatzeak saihestuko ditugu. Bide batez, une gogor hauetan osasungintzako profesional guztiak egiten ari diren lana zoriondu eta eskertu nahi dugu Udaletik. Mila esker!


Chef Gazteak Murgiltze-Programa Berria - Bculinary CLUB\nGAZTEAK ETA KANPALEKUAK\nCULINARY KLUBARI BURUZ\nChef Gazteak Murgiltze-Programa Berria\nNerabeentzako lehenengo prestakuntza-programa trinkoa.\nUdaleku bat bakarrik ez, askoz gehiago da! Erabat gastronomikoa, Basque Culinary Centerren instalazio onenetan eta ikasgela profesionaletan.\nPrestatu zure lan-etorkizuna 8 egunez gastronomiaren hiriburura, Donostiara, prestakuntza jasotzera etorriz.\nGozatu eremu gastronomiko paregabe batez, Donostiaz, Europako hondartza onenetik 2 minutura ostatu hartuta eta Basque Culinary Centerren prestakuntza jasoz. Egitarauan jasotako sukaldaritza-lantegiez gain:\nMurgiltze-programa paregabea ikasgela profesionaletan.\nEskuratu etorkizuna prestatzen lagunduko dizuten ezagutzak.\nJaso prestakuntza Espainiako zientzia gastronomikoen lehen unibertsitatea den Basque Culinary Centerren instalazioetan.\nHartu ostatu hondartzatik 2 minutura.\nBizi esperientzia hori Donostia hirian, bainatu munduko hondartzarik onenean, Kontxan, eta egin pintxo-ibilbide zoragarri bat Parte Zaharreko tabernetan.\nBegirale-talde bat izango duzu, ezer falta ez dakizun.\nEzagutu Michelin izarra duten Donostiako jatetxeetako batzuen eguneroko jarduera, eta ezagutu gastronomia bizitzeko beste modu batzuk.\n15-17 urte: Uztailaren 15 - 22 2019\nJaiotze URTEAK: 2001, 2002, 2003, 2004\n(D.B.H 3 eta 4m Batxilergoa 1 eta 2 baliokideak)\nPrezioa: 950 IZENA EMAN\nAdin tarte hauetatik kanpo ez dira parte hartzaileak onartuko\nUda honetan, zatoz nerabeentzako murgiltze bidezko prestakuntza-programa bakarrera!\nBarazki, arrain eta haragiak manipulatzeko eta zatitzeko teknikak.\nProduktuari eta horren jatorriari buruzko sarrera: merkatua eta lonja\nEgoste zuzeneko teknikak: gisatzea, erregostea, txingarretan erretzea eta lurrunean egitea.\nEzagutu kalitatezko lehengaiak eta produktuak erosteko bitarteko berriak. #OnlineErosketa\nBisitaldi eta irteera interesgarriak (jatetxeak, azokak, ekoizleak, etab.)\nKomunikazioa eta kontzeptu gastronomiko berriak.\nUretan eta koipetan egosteko teknikak\nTeknika garaikideen hastapenak eta bisita interesgarriak.\nGozogintza eta okintza\nBeharrezko GUZTIA eta askoz gehiago sartzen da programan:\nBeharrezko tresnen eta ontzien erabilera\nPrestakuntza ikasgela profesionaletan\nGoi-mailako irteerak eta bisitak\nEdizio mugatuko jaka motza\nBegirale tituludunen tutoretza\nEgonaldia eta beharrak\nBaliteke dastatzeak* ere egitea, gustua landu beharko baituzu! *Aurretiazko baimena behar da\nLantegi batzuetarako, zuk zeuk bildu beharko dituzu gure supermerkatu berezietan prestatzeko produktuak!\nEgitarau osoak maiatzetik aurrera egongo dira eskuragarri.\nPRESTAKUNTZA BASQUE CULINARY CENTERREN\nBasque Culinary Centerrek gastronomian eta elikaduran goi-mailako prestakuntza eman, eta bi horiek ikertzeko, berritzeko eta sustatzeko helburua du. Gastronomia bultzatzearen alde lan egiten dugu.\nMundu mailan erakunde akademiko aitzindaria gara. Mondragon Unibertsitatera atxikitako Zientzia Gastronomikoen Fakultatea eta BCC Innovation Berrikuntza eta Ikerketa Zentroa biltzen ditu.\nOSTATUA: ONDARRETAKO GAZTE ATERPETXEAN\nDonostiako hirigunetik pauso batera, Ondarreta hondartzatik 200 metrora, Ondarreta Gazte Aterpetxeak (La Sirena deitzen zaio), lasaitasuna eta xarma konbinatuz, hiriaren abantaila guztiak eskaintzen ditu.\nAterpetxe hau Basque Culinary Centerretik 15 minutura dago autobusez, eta leku zoragarrietatik gertu, adibidez: Miramar jauregitik 700 metrora. Aterpetxea bereziki gazte eta ikasleentzat pentsatuta dago, eta Donostia eta inguruneak ezagutzeko leku ezin hobea da.\nTaldeentzako logelak ditu, esperientzia hau gazte talde batean bizitzeko, ohatzetan lo eginez eta bainugela partekatuz.\nGozatu itsasoz eta mendiz osatutako aparteko ingurune gastronomiko batez, Basque Culinary Centerretik gertu.\nBegiraleek eta programako kideek Basque Culinary Centerren instalazioetan egingo dizuete harrera. Halaber, etxera itzuli baino lehen, hor bertan esango dugu «elkar ikusiko dugu berriro». Zentrotik ostaturako eguneroko joan-etorriak Basque Culinary Centerrek kudeatuko ditu


Koronabirusa COVID-19: Paseatzeko eta kirola egiteko ordu-tarterik ez 2 fasean\nPaseatzeko eta kirola egiteko ordu-tarteak 2 fasean desagertuko dira\nCOVID-19aren aurrean bereziki zaurgarriak diren pertsonentzat, aldiz, jarraituko dute; autonomia-erkidegoek edo Udalek zehaztuko dituzte.\nEuskadik "zorroztu" egingo ditu 2 faseko neurriak\nEtxean egindako kotoi geruza bikoizdun eta filtrodun maskarak erabilgarriak dira\n3 hildako EAEn eta 2 Nafarroan azken orduetan COVID-19aren ondorioz\nOrdu-tarteak 2 fasean desagertuko dira\nUmeen eta helduen paseoak eta kirola kalean egiten duten gazteen eta helduen irteerak arautzeko egun ezarrita dauden ordu-tarteak deseskalatzearen 2 fasean desagertuko dira, Espainiako Gobernuko Osasun ministro Salvador Illak ostegun aurreratu duenez. Hori bai, COVID-19aren aurrean bereziki zaurgarriak diren pertsonentzat jarraituko dute, baina autonomia-erkidegoek edo Udalek zehaztu beharko dituzte, Fernando Simon Osasun Alerten eta Larrialdien Koordinazio Zentroko zuzendariak argitu duenez.\nDiputatuen Kongresuko Batzordearen aurrean astero egiten duen agerraldian, Illak arrazoia eman dio EAJri; izan ere, alderdi horrek, astelehenetik aurrera Euskadi 2 fasera pasatzeko bere eskarian, ordu-tarteak kentzea eskatu du. "Arrazoia duzue", erantzun dio Espainiako Osasun ministroak Joseba Agirretxea EAJko diputatuari.\nEgun, Hierro, Gomera eta Graciosa uharteak (Kanariak) eta Formentera uhartea (Balearrak) soilik daude 2 fasean. Kanariak, Balearrak, Galizia, Asturias, Kantabria, Nafarroa, Euskadi, Errioxa, Aragoi, Extremadura, Andaluzia, Murtzia, Ceuta, Melilla, Kataluniako zati bat, Cuenca eta Guadalajara Gaztela-Mantxako probintziak eta Gaztela eta Leongo landa-gune jakin batzuk 2 fase horretan egon litezke astelehenetik aurrera, horretarako eskaria egin baitute.\nAurreko larunbatean, Estatuko Aldizkari Ofizialak agindu jakin bat argitaratu zuen. Horren bidez, 70 urtera arteko herritarren aire zabaleko jarduera fisikoa malgutzen zen, salbuespen bakar batekin: 10:00etatik 12:00etarako eta 19:00etatik 20:00etarako ordu-tarteak 70 urtetik gorako pertsonentzat eta zaurgarrienak diren herritarrentzat daudela gordeta.\nAutonomia-erkidegoek eta Udalek bi orduz aurreratu edo atzeratu ahal izango dituzte tarte horiek, herritarrek tenperatura altuak saihestu ahal izan ditzaten.\nNolanahi ere, Simonek aurreratu duenez, beste ministerio-agindu batean ari dira lanean, guztien eskariak jasotzea eta lurraldeen arteko adostasunik handiena lortzea helburu.\nIllak, halaber, adierazi du aztertzen ari direla tabernetako, jatetxeetako eta dendetako edukiera-murriztapenak hasieran aurreikusi baino gehiago malgutzea. Asmoa zen gehienezko edukiera % 40koa izatea, baina Osasun ministroak konpromisoa hartu du pentsatzeko % 50era arte zabaltzea, EAJk eskatu duenez: "Marjina egon behar da", ohartarazi du Illak.\nKontuan izan osasun agintariek koronabirusaren aurrean eman dituzten aholkuak. Albiste faltsuak zabaldu dira, agintariek emandakoei bakarrik egin kasu. Gaitzaren sintomarik baduzu, EAEn bizi bazara, osasun-zentrora deitu, eta zalantzarik izatekotan, Osasun Batzordearen telefonoa duzu eskuragarri: 900 20 30 50. Nafarroan bizi bazara, Osasun Batzordearen telefonora dei dezakezu: 948 290 290. Gogoratu, COVID-19a ez hedatzeko modurik eraginkorrena eskuak sarri garbitzea dela; ahoa estaltzeko maskarak derrigorrezkoak dira garraio publikoan, baita kalean eta leku itxietan ere, bi metroko segurtasun-tartea bermatu ezin bada.\nEspainiako Gobernua argazkiak\nOsasun albisteak 2021\nKoronabirusa bigarren olatua


BANAKAKO ARRETA - Ekintza Ikastola\nIrakasle-tutorearen lana hemen deskribatzen dena baino askoz zabalagoa da; bere tutoretzen heziketaren arduradun zuzena denez, ikasleen jarduera guztiak antolatzen ditu, horien artean ikasleak zaintzea eta eskola-orduetatik kanpo haien gurasoekin hitz egitea. Atal honetan, beraz, Etikari eskainiriko denboraren alderdi tutorialaz arituko gara.\nBerezko izaera, balore egokiak eta autonomia gero eta handiagoa duten ikasle kritikoak (hitzaren esanahi positiboan) hezi nahi baditugu, hori lortzeko baliabideak eman beharko dizkiegu. Etikako klaseen barruan, tutoretzak taldeko pertsonen arteko harremanak aztertu eta dagokionean hobetuko ditu; taldearen jardueretan sortu diren arazoak aztertu eta konponduko ditu, eta azal daitezkeen kexei erantzungo die, ikasleak “eskolako klima” hobetzeko prozesuan sartuz.\nEKINTZA Ikastolan garrantzi handia ematen diogu ikasleen garapen prozesuari. Horretarako Orientazio Departamentua 4 pertsonaz osatuta dago: 2 Psikologo eta 2 Pedagogo Terapeutiko. Gure lana, ikasleen aniztasunari eta garapen akademiko zein pertsonalari erantzutea da, beti ere hezkuntza ikuspegia gure abiapuntua izanda.\nPedagogia Terapeutikoko (PT) irakasleen esku-hartzea, premia bereziak dituzten ikasleei arreta zuzena eskaintzean datza. Hezkuntza legeak dion bezala, ikasle guztien inklusioa bermatzea izango da gure helburua. Horregatik, ikasleen beharren arabera PTak talde handian edota talde txikietan banatuko ditu bere laguntza-indartze saioak.\n-Haurren behaketa sistematizatua.\n-Gelako behaketa ekintza akademikoetan.\n-Banakako test diagnostikoak.\n-Ikasleen arreta zuzena hainbat egoeretan.\n-Ikasleen arreta zuzena hainbat egoeren aurrean.\n– Ikasleen arreta zuzena hainbat egoeren aurrean.\n– Banakako test diagnostikoak.\n– Irakasleentzako aholkularitza.\n– Gurasoentzako aholkularitza.\n– Orientabide lanak.


Berrizere elkarrekin | Angula Berria\nHasiera » Berrizere elkarrekin\nZKA argitaratua 22 / Abe / 2020\nTxingudiko Pentsiodunen Mugimendua.- Alarma gorriak behartutako parentesiaren ondoren, kutsadura-indize altuekin eta COVID l9ak eragindako ospitaleratzeekin, San Juan plazan gaude berriz ere. Egoerak hobera egin du nabarmen, baina larrialdi egoeran jarraitzen dugu.\nHorrenbestez, osasun-segurtasuneko gomendioak arduraz betetzen jarraitzeko eskatzen dugu. Osasuna eta bizitza dira daukagun gauzarik garrantzitsuena, eta, beraz, ahalik eta gehien egin behar dugu hura babesteko, modu solidarioan. Toledoko Itunaren gomendioak onartu ondoren, lege- eta aurrekontu-1zapideak amaitu behar dira.\nAholku-gomendio horietako batzuek arg1-ilunak dituzte, eta, beraz, beharrezkoa da egiten den legea argia izatea eta pentsiodunen eskubideak aitortzea. Horregatik, beharrezkoa ikusten dugu Toledoko Itunaren gomendio horiei buruzko hutsune batzuk zuzentzea.\nModu bateratuan mobilizatzen jarraitu behar dugu. la hiru urtez egindakoa gai garrantzitsuetan fruituak ematen ari da. Baina, zoritxarrez, pandemiak zaildu egiten du une honetan.\nGure borrokak aurrera jarraitzen du eta jarraituko du ondokoak lortu arte:\nPentsio-sistema publikoaren iraunkortasuna eta kaudimena, banaketa solidarioa eta nahikoa duena, etorkizuna bermatuko duena, izan ere, pentsioak Estatuaren kontua dira, eta ez merkatukoak, eta hala izaten jarraitu behar dute.\nPentsioen urteko igoera, legez ezarritako KPlaren arabera.\nBizitza duina bermatzen duten gutxieneko pentsioak. 1080 €-koak\nGenero-arrakalarekin amaitzea pentsioetan.\nEra berean, pentsiodunek beren ordainsariak murrizketen bidez ez txikiagotzea defendatzen dugu, bai aurretik hartutako erretiroetan, bai ohiko erretiroetan. Eta erretiroadina handitzearen kontra gaude.\nArreta berezia jartzen dugu gutxieneko pentsio batzuk berma daitezen, ehunka mila pentsiodunek bizitza duina izan dezaten, batez ere emakumeek, hilabete amaierara iristeko benetako zailtasunak baitituzte.\nLangabezian dauden emakumeen eta gazteen eskubideek lehentasuna izan beharko lukete egungo kolapso ekonomikoan.\nPentsiodunoi entzun behar zaigu legea eta zuzenean eragiten diguten beste arau batzuk izapidetzean.\nPublikoaren eta guztiona den horren defentsa indartu egin da pandemiaren garaian. Osasun publikoa eta zainketakoa behar dugu, giza baliabide eta baliabide material nahikoak izango dituena, bai eta pentsio publiko indartuak ere, gure etorkizuna bermatuko dutenak, merkatuek ezin baitute hori egin.\nKrisia ikasgaia izan da mundu guztiarentzat. Gobernuei del egiten diegu enplegu duina eta eskubideduna, berrikuntza, ekoizpen-sistemaren dibertsifikazioa eta iraunkortasuna defenda ditzaten, erreforma aurrerakoiekin eta aberastasunaren banaketa bidezkoago eta zentzuzkoago batekin etorkizunean pentsio publiko duinak ahalbidetzeko.\nGOBERNUAN DAGOENA DAGOELA, PENTSIOAK DEFENDATU BEHAR DIRA


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Mekatronika Industriala (Heziketa Zikloa). Goi maila" author_facet:"Atela, Aintzane" author_facet:"FESTO Pneumatik S.A.V."\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Mekatronika Industriala (Heziketa Zikloa). Goi maila Egilea: Atela, Aintzane Egilea: FESTO Pneumatik S.A.V.


Rafael Barrett —izen osoa: Rafael Ángel Jorge Julián Barrett y Álvarez de Toledo— (Torrelavega, Kantabria, 1876ko urtarrilaren 7a - Arcachon, Frantzia, 1910eko abenduaren 17a) gaztelaniazko idazlea eta pentsalaria izan zen. Bere idatziak, ezagunak dira duten eduki filosofiko eta politikoengatik, anarkismoaren aldeko bere aldarria ezaguna da.\n1.2 Paraguayko egonaldia\n1.3 Ibilbide literarioa\n1.6 Bere pentsamoldearen ardatza\n1.7 Nire anarkismoa\nTorrelavegan, Kantabrian, jaio zen 1876 urtean. Berezko izena Rafael Ángel Jorge Julián Barrett y Álvarez de Toledo zuen. Ingeles-espainiar jatorri zuen famili dirudun batean jaio zen. Aita George Barrett Clarke, jatorriz Coventry Inglaterrakoa eta ama María del Carmen Álvarez de Toledo y Toraño, Villafranca del Bierzo, León Espainiakoa. 20 urte zituela Madrilera joan zen ingenieritza-ikasketak burutzera. Bertan ezagutu zituen Valle-Inclán, Ramiro de Maeztu eta 98ko Belaunaldiako beste kide batzuk.\nAserraldi batean nobleziako kidea zen Arióngo dukearekin izan zuen liskarra eta beste gertaera batzuk medio 1903. urtean Argentinara joatea erabakitzen du. Honela, 1904ko urrian, Paraguayra iristen da "El medio" aldizkari argentinarraren berri-emaile moduan, bertan ematen ari zen iraultza liberalaren berri emateko. Laster, iraultzara batu ziren gazte liberalekin elkartuko da. Paraguayn famili bat osatuko du, eta bere hitzen arabera "zintzo" bihurtuko da. Urte batzuk beranduago Brasilera iritsiko da, behartutako erbestealdia, eta Uruguaira.\nAbenduan Barrett Asuncionera ailegatuko da, iraultzaile tropel batekin helduko da. Estatistika Bulogoan egingo du lan. 1905an Francisca López Maíz-ekin ezkonduko da eta La Colmena tertulia eta talde literarioa sorreran parte hartuko du. Tuberkulosi lehen zantzuak nabaritzen zaizkio.\n1907an jaioko da bere seme bakarra, Areguá izenekoa. Albino Jarak estatu kolpea joko du 1908ko uztailean. Barrettek antolatuko du Asunciónen kaleetan zaurituta daudenen zaintza. Urte berean, urriaren 3an atxilotu egingo dute, "Germinal" aldizkarian (berak sortutako aldizkari anarkista) abusu eta torturak salatzeagatik eta urriaren 13an aske geratuko da kontsulatu ingelesaren bitartekaritzari esker. Aske geratuko da baino Brasilgo Curumbá-ra erbesteratuko dute. 1909ko otsailean egoera politikoa hobetu da Paraguayn. Ala ere setio-egoerak martxora arte jarraitzen du. Barrettek itzultzeko bermea du eta Asuncióndik gertu dagoen Aregua-ra bueltatuko da. Bertako egunkariak beraien orrialdeak zabaltzen dizkiote. Irailean Asunciónen barku bat hartuko du Frantziaruntz. Quinton doktorearekin hainbat eskutitz partekatu ditu eta honen tuberkulosiaren kontrako tratamendua egitea erabaki du.\nParaguayen bilakatu zen idazle, benetazko maitasuna aurkitu eta aita izan zen, hori dena lortuta ordea, larriki gaixotu zen. Paraguayek bizi zuen kontextu historikoa ez zen aproposena bere idei kritikoak, ezta ere bere pentsakera onartzeko. Artikulo bilduma bat idatzi zuen "Lo que son los yerbales paraguayos" (yerbal: Mate landatzen den eremua da). Idatzi hauetan,"yerbaletan" ematen den egoera esclabista salatzen du, eta interes ekonomiko eta politikoekin aurrez-aurre jarriko da. Egunkariek gero eta toki gutxiago uzten diote, eta bertako intelektualak bizkarra ematen hasten dira, bakardedera bultzatuz, ez du bilatzen nahikoa bebesik. Batzuetan aitrotzen duenez, "une oro pentsatzen egoteko ohitura, badirudi jende arruntarentzat bizio txar bat dela, eta ezertarako balio ez duen gizaki batean bihurtu naizela, kaltegarria, gorrotatua, mespretxatua". Bere ideia politiko anarkistengatik eta bere injustizia sozialean egindako salaketengatik atxilotu eta erbesteratua izango da. Lehenik Mato Grosso brasildarrera eta azkenik Montevideora. Uruguayen laster konektatuko du bertako abangoardia intelektualekin. Baino oraingoan tuberkulosiak hartuko du preso, eta Paraguayra bueltatuko da bertako kaudilloek baimen emandakoan, eta bertako egunkariek berriro ateak zabalduko dizkiote. Tuberkulosi gaitzak jota, 1910ean Frantziara bidaituko du tratamendu berri batekin hasteko. Asuncionen barkua hartu eta Montevideora iritsiko da, bertan harrera bero eta goxoa eskeiniko diote, handik Europarako bidea hartuko du. 1910ko abenduaren 17an, arratsaldeko lauetan hilko da Arcachongo Regina Forêt Hotelean. 34 urte zituela hil zen, familiatik urrun, eta bere aberri bakartzat zuen Paraguaytik. Eta alde egin behar izan zuen herrialdetik: Espainia, inongo errekonozimendurik jaso gabe. Bizi zela, liburu bakarrak ikusi zuen argia, "Moralidades actuales", Uruguayen ospe haundia lortu zuena. Bertako intelektualak beti konetatu zuten Barrettekin. Espainian 1919. urtean, Rufino Blanco Fombona eta Editorial Américak bere lan batzuk ere argitaratuko ditu. Argitaratze hauek, gazteetan Madrilen ezagututako jendearen oroitzapenak piztuko ditu.\nBere pentsamoldearen ardatzaAldatu\nRafael Barreten pentsamoldean eragin haundia izan zuen "mende bukaerako krisiak". 1876. urtean jaioa, urte garrantzitsua hainbat ikuspegitik (Institución Libre de Enseñanza-ren sorrera; erlijioa eta zientziaren arteko gatazken inguruko Draper-en lanaren argitaratzea, Darwin-en lehen itzulpenak, eboluzionismoren inguruko eztabaida sutsuak, krausismoren bidez pentsamolde positibistaren zabalkundea, etab., etab.), Frantzia eta Ingalaterran heziatakoa da Barret. Eta bizitako momentu kritikoen jabe da, eta argi uzten dut bere lanetan:\nRafael Barretten pentsaera sozial eta poltikoak aldaketa nabariak jasango ditu. Zazpi urteren bueltan, indibidualsmotik Nietzscheren trazu bitalistara, eta anarkismo solidaroenetaraino gerturatuz.\nBilakaera honen inflexio-puntua 1906aren bukaera eta 1907aren hasieran gertatuko da. Hemendik aurrera, gai sozialengatik arduratuko da gero eta gehiago, eta bere jarrera kritikoa gero eta erradikalagoa izango da. Amarikar egoera latza asimilatzeko epea izango da, eta Barret tarte hontan espiritualki aberastuta irtengo da. Horrela, ameriketako bizitasunak, europear intelektualek utzitako utsunea ein batean bete zituen.\n1908tik aurrera Barrettek bere burua anarkistatzat joko du, eta horren lekuko "Nire anarkismoa" (jatorrizko tituloa: "Mi anarquismo") idatzia.\nRafael Barrett, "The Woman in Love" ("La Enamorada")ren igelesezko bertsioa\nAzken aldaketa 26 apirila 2019(e)an, 18:15(e)tan


Fokuak (FK) - Fokua: BSO - | Tabakalera - Donostia / San Sebastián\nHasiera Kultur proiektua Fokuak (FK) Fokua: BSO Fokua: BSO\nJatorrizko soinu banda\nFoku berri bat martxan jartzen dugu, Tabakalerako zinema-pantaila musika-areto ere izateko desiratik jaio dena: zinema eta zuzenean jotako soinu-bandak.\nIrudi mutuak musikarekin laguntzearen tradizioak zuzenean garamatza zinema mutuaren jatorrietara. Foku hau hortik abiatzen da, baina filmak zuzeneko musikarekin proiektatzearen tradizioari gaur egungo bandek nola heltzen dioten esploratzeko asmoz. Konbinatu ditzagun denborak eta estiloak, gitarra elektrikoak eta pianoak, sintetizadoreak eta B seriea, thereminak eta panderetak mugimendua duten irudien gainean.\nGure ibilbide laburrean, dagoeneko mota horretako bi esperientzia oso ezberdin izan ditugu: Zombie Zombie talde frantsesaren bisita Narimane Mari-ren Loubia Hamra pelikula zuzenean musikatzeko, eta Grigori Kozintsev-en La Nueva Babilonia (1929) filmaren proiekzioan Mélanie Lévy-Thibaut-ek zuzendutako Euskadiko Orkestra Sinfonikoa Shostakovich zuzenean jotzen. Horrez gain, unibertso musikal horretan sartzen ditugu Euskadiko Filmategiak Jazzaldia jaialdiaren laguntzarekin antolatutako proiekzioak, jazzaren imajinarioak zinemaren historian duen lekua ardatz dutenak: Jazz Zinema.\nEsparru orokor eta zinemazale horretatik harago, aldi berean foku berri hau garatzen ari den proiektu bat da, eta bidelagunak batzen ditu musika eta zinemaren arteko harreman amaigabe hori aztertzeko: piano klasikotik bideoklipera, formatu filmikotik emanaldi-leiho berrietara, youtuberako coverretatik dj bisualetara, musikari buruzko dokumentaletatik goizaldeko karaokera, streamingeko pixeletik autotuneko reverrera. Helburua da ekintzarako eta hausnarketarako gune bat sortzea, musikaren eta mugimenduan dauden irudien arteko harremanaren mugak eta aukerak aztertzeko.\nTestuinguru horretan, agerikoa denez beharrezkoa da gure interesak partekatzen dituzten hurbileko zenbait bazkide proiektuan parte hartzera gonbidatzea. Musika talde baten aurkezpena izango balitz, hurrengoa esanez hasiko ginateke: “Baxuan”, 2DEO, Tabakalerako euskarazko ikus-entzunezko edukien laborategia; proiektuari egiten dion ekarpena da ikus-entzunezko formatu berriak esploratzeko interesa eta 3.0. bideoklipari eskainitako arreta. “Gitarran”, bidaia honetarako bigarren bazkidea eta ohiko kolaboratzailea, Kutxa Kultur, eraikin eta aretoko (Kluba) auzotarra dena, eta Jatorrizko Soinu-Bandaren proiektu honi gure ustez ekarpen handia egin ahal dion lekuko musika taldeentzako egoitzen proiektu bat duena. Egoitzen egitasmo horren helburua da bertako musika talde batekin sortzea datorren urteko Dock of the Bay jaialdian zuzenean aurkeztu eta joko den jatorrizko soinu-banda bat. “Baterian”, berriz, aipatu berri dugun Dock of the Bay, hiriko musika dokumentalen jaialdia. Beraiekin indarrak batu eta kolaboratzaile bihurtu gara, Tabakaleraren programan jaialdiak duen leku bisuala zein soinuzkoa foku honen bidez urte osora zabaltzeko.\n2019 LEHEN HIRUHILEKO EGITARAUA\n4/01 Ostirala, 19:00, Zinea 1\nThe Hill (La colina), Sidney Lumet, Erresuma Batua, 1965, 122'.\nElle Belgak (Xixon) zuzenean joko du pelikula honentzako sortutako soinu banda.\n8/01 Asteartea, 20:00, Kutxa Kultur Kluba\nRESPIRAR CORRER MIRAR, Virginia García del Pino, Espainia, 2018, 20’\nMursegok zuzenean joko du pelikula honentzako sortutako soinu banda.\n9/02 Larunbata, 19:00, Zinea 1\nThe Road, John Hillcoat, AEB, 2009, 112'\nPaddy Steer-ek (Manchester) zuzenean joko du pelikula honentzako sortutako soinu banda.\n9/03 Ostirala, 12:00, Zinea 1\nA girl walks home alone at night, Ana Lily Amirpour, AEB, 2014, 100'\nThe Black Heart Rebellion (Belgika) zuzenean joko du pelikula honentzako sortutako soinu banda.\n- Fokua: BSO\nData: Ostirala, 2019ko urtarrilak 4\nThe Hill + Elle Belga\n2019-01-04 - 19:00 - Zinema - 1 Aretoa\nRespirar correr mirar + Mursego\n2019-01-08 - - Kutxa Kultur Kluba\nThe Road + Paddy Steer\n2019-02-09 - 19:00 - Cine - Sala 1\nA girl walks home alone at night + The Black Heart Rebellion\n2019-03-09 - - Zinema - 1 Aretoa


Aplikatu beharreko araudia - Gardentasuna eta gobernu ona\nAtaria / Gardentasuna eta Gobernu Ona\nAdministrazio kontseiluaren aktak\nAsistentzia-kalitatea eta ingurumen-jasangarritasuna\nZuzendaritza Nagusiaren aginduak\n13/2020 Jarraibidea: artikulatzen du Zuzendaritza Nagusiko Administrazio eta Kudeaketa Zerbitzuetan aurrez aurreko jarduerara itzultzeko neurri eta pauten plana apurka-apurka ezartzea.\n12/2020 Jarraibidea: alarma-egoeran CoVid-19ak eragin duen osasun-krisia kudeatzeko gauzatutako aparteko jarduera gehigarria konpentsatzeko irizpideak.\n11/2020 Jarraibidea: Osakidetzako Zuzendaritza Nagusiak materiala erostea eta ekipamendua eskuratzea, CoVid-19ak eragindako larrialdiari aurre egiteko.\n10/2020 Jarraibidea: ohar osagarria. Arau osagarriak, Aste Santuko jaiegunetan egingo diren aparteko lanaldien konpentsazio irizpideak zehazteko.\n10/2020 Jarraibidea: asistentzia-zerbitzuen antolaketa 2020ko Aste Santurako.\n9/2020 Jarraibidea: martxoaren 18ko agindua aplikatzeko irizpideak, COVID-19ak eragindako larrialdiari aurre egiteko Osakidetzako Zuzendaritza Nagusian Materiala edo Ekipamendua erosteari eta zerbitzuak kontratatzeari dagokienez.\n8/2020 Jarraibidea: arau osagarriak. Kontingentzia-plana. (Indargabetuta, 13/2020 Jarraibidearen bidez).\n7/2020 Jarraibidea: koronabirusaren (COVID-19) pandemiaren egoerak dirauen bitartean zerbitzu-erakundeek hartu beharreko neurriak.\n6/2020 Jarraibidea: Kontingentzia-plana Zuzendaritza Nagusiaren Administrazio- eta Kudeaketa-Zerbitzuetan. (Indargabetuta, 13/2020 Jarraibidearen bidez).\n5/2020 Jarraibidea: larunbateko guardiaren osteko atsedenari buruzko zuzendari nagusiaren 1/2020 Jarraibidearen aplikazio-eremua zabaltzea.\n4/2020 Jarraibidea: 5/2019 Jarraibidearen indarraldia luzatzen duena, LM Arretaren Autoituntzearen edo berezko baliabideen bidez kudeaketa hobetzeko programetan integratutako Osakidetza Unitate Asistentzialetako langileei aplikatzeko irizpideei buruzkoa.\n3/2020 Jarraibidea: langileen 2020. urterako lansariei eta lansari horiek nominan aplikatzeko moduari buruz.\n2/2020 Jarraibidea: lansariak ordaintzea haurdunaldian edo edoskitze-aldian dauden eta beren lanpostuan arriskua duten eta zerbitzu eraginkorrak ematen jarraitzen duten emakumeei.\n1/2020 Jarraibidea: asteko atsedenaldi etengabea larunbateko guardiaren ostean. Aplikazioa-eremua zabaldu da 5/2020 Jarraibidearen arabera.\n11/2019 Jarraibidea: Emergentzietako langileei osagarri espezifikoa eta Emergentzietako koordinazio-zentroetako langileei koordinazio-osagarria nominan aplikatzea xedatzen duena.\n10/2019 Jarraibidea: 5/2019 Jarraibidearen indarraldiaren luzapena zabaltzen duena, produktibitate-osagarria aplikatzeko irizpideen harira.\n9/2019 Jarraibidea: 2011ko deialdietako ibilbide profesionalaren atzerapenen ordainketari buruzkoa.\n8/2019 Jarraibidea: 5/2019 Jarraibidearen indarraldia luzatzen duena, produktibitate-osagarria aplikatzeko irizpideen harira.\n7/2019 Jarraibidea: jarraitu beharreko izapidetzea ondare-erantzukizuneko arloan, bai esparru sanitarioan eta baita ez sanitarioan ere.\n6/2019 Jarraibidea: 2019ko uztailaren 1etik langileen ordainsarien %0,25 igoera gehigarria onetsi; eta ondorio horiekin 2/2019 Jarraibidea aldatu egiten dena.\n5/2019 Jarraibidea: Lehen Mailako Arretan barruko hitzarmenen kudeaketa. hobetzeko programen barruan dauden edo berezko baliabideak dituzten asistentzia unitateetako pertsonalari produktibitate-osagarria aplikatzeko irizpideei buruzkoa dena.\n4/2019 Jarraibidea: 2019ko urtarrilaren 1etik 2020ko abenduaren 31ra arteko erretiro partzialei eta errelebo-kontratuei buruzkoak.\n3/2019 Jarraibidea: asistentzia-mailen koordinazioko jarduera-jarraibide orokorrak eta dokumentazio klinikoa egiteko irizpideak.\n2/2019 Jarraibidea: Osakidetzako langileen 2019. urterako lansariei eta horiak nominan aplikatzeko moduari buruzkoa dena.\n1/2019 Jarraibidea: ondaren-erantzukizunaren arloan, hala eremu sanitarioan nola ez-sanitarioan, jarraitu beharreko izapideak.\n4/2018 Jarraibidea: laneko gatazka-egoeretarako jarduketa-protokoloa ezarri eta gatazka ebazteko batzorde korporatiboa.\n3/2018 Jarraibidea: erretiro partzialean zerbitzu-prestazioa metatzeko.\n2/2018 Jarraibidea: Osakidetzako esparruan gertaera zentinelak eta baita beste kontrako gertaerak era epidemia agerraldiak edo alerta epidemiologikoak ere modu egokian jakinarazteko eta aztertzeko.\n1/2018 Jarraibidea: Ente Publikoko Lan-Kontratudun langileek 2015eko antzinatasunagatik egun gehiago hartzeko.\n5/2017 Jarraibidea: produktibitate-Osagarria Lehen Mailako arretako pertsonal fakultatiboarentzat kudeatzeko programan parte hartzeagatik.\n2/2017 Jarraibidea: Lankidetza-hitzarmenak Osakidetzan.\n1/2017 Jarraibidea: pazieenteen datu pertsonalak babesteko araubidea graduatu aurreko prestakuntza-praktikak egiten dituzten osasun-zientzietako ikasle, osasun-zientzietako egoiliar eta ikertzaileentzat.\n8/2016 Jarraibidea: 2016eko Ekitaldiaren Kontabilitate Itxia.\n9/2016 Jarraibidea: pazientearen segurtasuna handitzea.\n7/2016 Jarraibidea: txerto-ematea eta 954/2015 Errege Dekretua azaltzea, behin indarrean sartuta, dagozkion Osasun-Aholkuetako erabiltzaileei.\n6/2016 Jarraibidea: Osasun Berrikuntza eta Ikerketaren Fundazioaren Erabakiak Euskal Biobankuaren inguruan.\n5/2016 Jarraibidea: Osakidetzako langileen 2016 urterako lan-sariei eta horiek nominan aplikatzeko modua.\n4/2016 Jarraibidea: prozeduraren zehaztapena, Osakidetzako hizkuntza-eskakizunen eta derrigortasun-data daukaten efektibo edo Unitateen aldaketak egiteko.\n3/2016 Jarraibidea: lanpostu hutsak, erreserbatuak eta ordezkapenekoak betetzeko prozedura, plazak duen hizkuntza-eskakizunaren derrigortasun-data igarota dagoen kasuetarako.\n2/2016 Jarraibidea: aldi baterako ezintasunaren tramitazioa, eta gaixotasun arruntean edo lanez kanpoko istripuetan emango diren osagarriak\n1/2016 Jarraibidea: zerbitzuburu eta atalburu medikoen lanpostuak betetzea\n5/2015 Jarraibidea: ekitaldiaren Kontabilitate Itxiera.\n4/2015 Jarraibidea: bizitzaren amaierako fasean eskainitako arretaren egoera klinikoan ohe indibiduala lehenestea.\n3/2015 Jarraibidea: nahitaezko erretiroa, borondatezkoa, partziala, errelebo-kontratua eta zerbitzu aktiboa borondatez luzatzea.\n2/2015 Jarraibidea: Osakidetzako langileen 2015eko urterako lansariei eta horiek nominan aplikatzeko moduari buruz.\n1/2015 Jarraibideak: kargu publikoei lotutako prozedurak.\n10/2014 Jarraibidea: 2014ko Ekitaldiaren Kontabilitate Itxiera.\n8/2014 Jarraibideak: historia klinikoetara sartzeko baimenak.\n5/2014 Jarraibideak: Osakidetzaren II. euskara plana garatzeko batzordearen osaera eta funtzionamendua.\n2/2014 Jarraibideak: Osakidetzaren II. Euskara Plana zerbitzu-erakundeetan abiarazi eta garatzea.\n4/2014 Jarraibideak: 3/2015 JARRAIBIDEAK INDARGABETUA. Nahitaezko erretiroa, borondatezkoa, partziala, errelebo-kontratua eta zerbitzu aktiboa luzatzea.\n9/2014 Jarraibideak: Osakidetzako laneko arriskuak prebenitzeko politikaren onartzea.\n7/2014 Jarraibideak: Laborategiko, Erradiodiagnostikoko, Anatomia Patologikoko, Medik. nuklearreko, Erradioterapiako, Aho-hortzetako higieneko, Dietetika eta Nutrizioko, Osasun-dokumentazioko eta audioprotesietako Tek. Espez. konpetentziak eta funtzioak.\n6/2014 Jarraibideak: Zerbitzuburu eta atalburu medikoen hornikuntza.\nInstrucción 3/2014: convenios de colaboración para Docencia/Formación e Investigación. Otros convenios\n1/2014 Jarraibideak. Prozeduraren zehaztapena, Osakidetzako hizkuntza-eskakizunen eta derrigortasun-data daukaten efektibo edo unitateen aldaketak egiteko.\nInstrucción 5/2013: Cierre contable del ejercicio 2013\n4/2013 Jarraibidea: hornitzailearen alta edo datu aldaketa.\n3/2013 Jarraibidea: aldi baterako neurriak nahitaezko erretiroaren eta zerbitzu aktiboa luzatzeko baimenen gainean, Giza Baliabideak antolatzeko plana indarrean jarri arte.\n2/2013 Jarraibidea: sailkapen katalogoa eta homogeneizatzeko irizpideak.\n1/2013 Jarraibidea: umeen eta 16 urte arteko nerabeen ospitaleratzea ospitalizazio pediatrikoko unitateetan atenditzeko.\nInstrucción 5/2012: cierre contable del ejercicio 2012.\nActualización Instrucción 6/99 (2012): liquidación de las cuentas corrientes con la Organización Central y entre Organizaciones de Servicios.\nInstrucción 4/2012: realización de inventarios del 5 al 9 Noviembre de 2012.\nInstrucción 3/2012 (actualización de la Instrucción 3/2003): aspectos relacionados con el inmovilizado material, intangible y gastos de establecimiento.\n2/2012 jarraibidea: aldi baterako ezintasunaren tramitazioa, eta 2012an gaixotasun arruntean edo lanez kanpoko istripuetan emango diren osagarriak.\nInstrucción 4/2010: realización de inventarios del 29 de noviembre al 10 de diciembre de 2010.\nInstrucción 3/2010: diagnóstico prenatal de síndrome de Down y otras cromosopatías a través de la prueba combinada del primer trimestre.\nInstrucción 1/2010: sobre provisión de insolvencias\nInstrucción 5/2010: Cierre Contable del Ejercicio 2010\nInstrucción 2/2010: convenios de colaboración para docencia/formación e investigación